
.	BENDROJI DALIS

. BENDROSIOS NUOSTATOS

.	Įvadas

.	BALTPOOL UAB, pagal Lietuvos Respublikos įstatymus įsteigta ir veikianti bendrovė, yra licencijuotas energijos išteklių biržos operatorius, kuris organizuoja prekybą energijos išteklių biržoje ir suteikia galimybę biržos dalyviams naudotis biržos elektronine prekybos sistema. 

. Energijos išteklių biržos reglamentas nustato biržos dalyvių ir Operatoriaus teises ir pareigas vykdant prekybą biržoje, biržoje sudarytų sandorių vykdymo, įskaitant ir atsiskaitymų pagal biržoje sudarytus sandorius bei dalyvavimo savanoriškoje nacionalinėje schemoje tvarką. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Reglamente naudojami apibrėžimai ir sąvokos turi šią reikšmę:

.	Biokuras – iš biomasės pagaminti degūs kietieji produktai, naudojami energijai gaminti.

.	Birža – centralizuota prekybos energijos ištekliais sistema, kurioje yra centralizuotai prekiaujama biokuru.

. Biržos dalyvio sutartis (toliau – Dalyvio sutartis) – Operatoriaus paruošta tipinė sutartis, pasirašoma ir patvirtinama dalyvio dėl prekybos biržoje ir biržoje sudarytų sandorių vykdymo, įskaitant atsiskaitymus, sąlygų, biržos elektroninės prekybos sistemos ir biržos duomenų valdymo sistemos naudojimo. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Biržos dalyvio registracijos forma (toliau – anketa) – Operatoriaus paruošta tipinė forma, užpildoma dalyvio, nurodant dalyvio registracijai ir prisijungimui prie biržos elektroninės prekybos sistemos reikiamą informaciją, dalyvio įgaliotų asmenų kontaktinę informaciją. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Biržos elektroninė prekybos sistema (toliau - EPS) – Operatoriaus administruojama biržos elektroninė prekybos sistema. 
Papildyta papunkčiu:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Dalyvis – asmuo (įskaitant asmenų grupę, veikiančią jungtinės veiklos pagrindu, jeigu tai numato specialioji Reglamento dalis), kuriam pagal šio Reglamento nustatytus reikalavimus Operatorius suteikia dalyvio statusą, leidžiantį pirkti ir (ar) parduoti produktus šiame Reglamente nustatyta tvarka ir sąlygomis.

Papunkčio numeracijos pakeitimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Dalyvio atstovas (toliau – atstovas) – dalyvio paskirtas asmuo, turintis jam suteiktus įgaliojimus atlikti įgaliojime nustatytus veiksmus, susijusius su dalyvio veikla biržoje. 

Papunkčio numeracijos pakeitimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Depozitas – kaip užtikrinimo priemonė dalyvio pervedama pinigų suma į Operatoriaus nurodytą specialią banko sąskaitą. 

Papunkčio numeracijos pakeitimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

1.2.8. Neteko galios nuo 2024-11-01
Papunkčio naikinimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

. Identifikaciniai duomenys – prisijungimui prie biržos EPS naudojami Operatoriaus dalyviui suteikti dalyvio prekybos paskyros naudotojų vardai ir slaptažodžiai. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Taryba – Valstybinė energetikos reguliavimo taryba.

.	Matavimo vienetas – pavedime nurodytas vienas ar keli alternatyvūs matavimo vienetai, kuriais dalyvis teikia pavedimą pirkti ar parduoti.

.	Operatorius – Energijos išteklių biržos operatorius BALTPOOL UAB.

.	Pavedimas – teisiškai saistantis dalyvio EPS ar ryšio priemonėmis teikiamas pasiūlymas (oferta) ir (arba) sutikimas (akceptas) pavedime nurodytomis sąlygomis savo sąskaita sudaryti sandorį biržoje. 

.	Pavedimo forma – Operatoriaus nustatyta standartizuota pavedimo pateikimo EPS ar ryšio priemonėmis forma, kurioje išskiriama visa teikiamo pavedimo registravimui reikalinga informacija. 

.	Pavedimo kaina – produkto kaina, nurodyta dalyvio pavedime.

.	Pavedimas parduoti – teisiškai saistantis dalyvio EPS ar ryšio priemonėmis teikiamas pasiūlymas (oferta) ir (arba) sutikimas (akceptas) pavedime nurodytomis sąlygomis savo sąskaita parduoti produktą biržoje.

.	Pavedimas pirkti – teisiškai saistantis dalyvio EPS ar ryšio priemonėmis teikiamas pasiūlymas (oferta) ir (arba) sutikimas (akceptas) pavedime nurodytomis sąlygomis savo sąskaita pirkti produktą biržoje.

.	Pavedimo teikimas – dalyvio EPS ar ryšio priemonėmis pasiūlymo pirkti ar parduoti produktą biržoje pateikimas.

.	Prekybos įkainiai – už Operatoriaus teikiamas paslaugas organizuojant prekybą biržoje taikomi paslaugų įkainiai, kurie yra skelbiami Operatoriaus tinklalapyje.

. Prekybos paskyra – dalyvio EPS paskyra, skirta dalyvio prekybai biržoje ir biržoje sudarytų sandorių vykdymui. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Prekybos segmentas – prekyba biržoje atskirais produktais, įvardintais Reglamento specialiosiose dalyse.

. Prievolių įvykdymo užtikrinimo priemonė (toliau – užtikrinimo priemonė) – dalyvio Operatoriaus naudai pateikta dalyvio įsipareigojimų, susijusių su jo prekyba biržoje ir biržoje sudarytų sandorių vykdymu, įvykdymo užtikrinimo priemonė, atitinkanti Reglamente nustatytus reikalavimus. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Produktas – Reglamento specialiosiose dalyse nustatytas prekybos biržoje objektas.

.	Produkto pristatymo laikotarpis (toliau – pristatymo laikotarpis) – produkto fizinio pristatymo laikotarpis, apibrėžtas konkrečiu valandų, paros, savaitės, mėnesio, metų laikotarpiu.

.	Reglamentas – Energijos išteklių biržos reglamentas, kurį sudaro Bendroji dalis ir Specialiosios dalys. 

.	Reglamento specialiosios dalys (toliau – Specialiosios dalys) – Reglamento dalys, reglamentuojančios prekybos atskiruose biržos segmentuose specialiąsias sąlygas.

. Ryšio priemonės – dalyvio ir Operatoriaus komunikacijai naudojamos komunikavimo telefonu (įskaitant trumpąsias žinutes) ir (ar) elektroniniu paštu priemonės. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Savanoriška nacionalinė schema (toliau – nacionalinė schema) – biržoje prekiaujamo biokuro atitikties tvarumo ir išmetamųjų šiltnamio efektą sukeliančių dujų kiekio sumažėjimo kriterijams schema. 
Papildyta papunkčiu:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Sandoris – dalyvių pavedimų pirkti ir pavedimų parduoti produktus biržoje pavedimuose nurodytomis sąlygomis tarp biržos dalyvių sudarytas atitinkamo produkto pirkimo–pardavimo susitarimas.

Papunkčio numeracijos pakeitimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Sandorio kaina – vadovaujantis Reglamento nuostatomis nustatyta sudaryto sandorio kaina.

Papunkčio numeracijos pakeitimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Tinklalapis – Operatoriaus interneto svetainė www.baltpool.eu.

Papunkčio numeracijos pakeitimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Nuorodos į laiko momentus ir intervalus

. Nuorodos į laiko momentus reiškia nuorodas į Rytų Europos laiko juostos laiką (UTC+2), įvertinant vasaros laiko pokytį (kai toks galioja), jei Reglamente nenurodyta kitaip. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Nuorodos į laiko intervalus reiškia nuorodas į tos pačios prekybos dienos, kurios metu teikiamas pavedimas ar sudaromas sandoris, laiko intervalus.

. DALYVAVIMO BIRŽOJE SĄLYGOS

.	Reikalavimai dalyvio statuso suteikimui:

.	Energijos išteklių biržos dalyviu gali tapti asmuo, Operatoriaus tinklalapyje užpildęs anketą, patvirtinęs Dalyvio sutartį ir atsiuntęs Operatoriui pasirašytą Dalyvio sutartį, kurią automatiškai suformuoja EPS (jeigu Dalyvio sutartį pasirašo ne juridinio asmens vadovas, kartu turi būti pateikiamas ir įgaliojimas). Anketos ir Dalyvio sutarties tipines sąlygas Operatorius viešai skelbia savo tinklalapyje.

.	Dalyvis turi turėti teisę ir visus reikiamus įgaliojimus užpildyti anketą, patvirtinti ir pasirašyti Dalyvio sutartį ir vykdyti prekybą biržoje, būtinus pagal dalyvio įstatus, įstatymus ar kitus dokumentus, reglamentuojančius dalyvio ūkinę veiklą. 

.  Dalyvis turi turėti visus sertifikatus, licencijas ir leidimus, kurie yra būtini dalyvio prekybai biržoje pagal Reglamentą vykdyti. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyviai privalo nuolat, visu Dalyvio sutarties galiojimo laikotarpiu, atitikti dalyviams keliamus reikalavimus. Operatorius reguliariai, ne rečiau nei kartą per kalendorinius metus, tikrina, ar dalyviai atitinka jiems keliamus reikalavimus. Nustatęs, kad dalyvis neatitinka jam keliamų reikalavimų, Operatorius turi teisę įpareigoti dalyvį per nustatytą terminą pašalinti trūkumus ir (ar) vienašališkai apriboti dalyvio galimybę prekiauti biržoje. 

.	Asmuo, pildantis anketą, turi užtikrinti, kad jo vardu teikiama informacija yra teisinga. Pasikeitus anketoje nurodytai informacijai ar duomenims, dalyvis turi nedelsiant, bet ne vėliau kaip per 5 (penkias) darbo dienas, atnaujinti anketoje pateiktą informaciją pateikdamas Operatoriui atnaujintą anketą.

.	Pranešęs Operatoriui Reglamente nustatyta tvarka ne mažiau kaip prieš 2 (dvi) darbo dienas, kiekvienas dalyvis gali įgalioti kitą asmenį (-is) visapusiškai atstovauti dalyvį visuose su prekyba biržoje susijusiuose santykiuose, pakeisti ar atšaukti jo (jų) įgaliojimus.

.	Atsižvelgiant į prekybos atskirais produktais ypatumus, Reglamento specialiosiose dalyse gali būti nustatomi papildomi reikalavimai asmeniui, ketinančiam tapti dalyviu.

.	Dalyvio statuso suteikimas

.	Operatorius, gavęs šio Reglamento  2.1.1 papunktyje nurodytą pasirašytą Dalyvio sutartį, ne vėliau kaip per 5 (penkias) darbo dienas priima sprendimą dėl dalyvio statuso suteikimo. Operatoriui priėmus sprendimą nesuteikti asmeniui dalyvio statuso, asmeniui pateikiamas motyvuotas Operatoriaus sprendimas. 

. Dalyvis sutinka, kad Operatorius rinktų informaciją apie jo patikimumą, kompetenciją ir kitą su prekyba biržoje, biržoje sudarytų sandorių vykdymu ir (ar) dalyvavimu nacionalinėje schemoje susijusią informaciją. Tuo tikslu Operatorius gali reikalauti, kad dalyvis nedelsdamas pateiktų informaciją apie akcinio kapitalo pasikeitimus, finansinės atskaitomybės ar turimo turto dokumentus, dalyvio reorganizavimą, teisinio statuso pasikeitimus bei kitas aplinkybes, galinčias turėti įtakos dalyvio patikimumui ar finansinei padėčiai, įskaitant (bet neapsiribojant) pradėtus ikiteisminius tyrimus, paskirtas nuobaudas ir (ar) priimtus nuosprendžius, teistumą, bendrovių susijungimus bei padalijimus. Dalyvis privalo pranešti Operatoriui ir apie Operatoriui jau pateiktos informacijos pasikeitimus ta apimtimi, kiek tai gali turėti įtakos dalyvio prekybai biržoje, biržoje sudarytų sandorių vykdymui ar dalyvavimui nacionalinėje schemoje, ypač galimybes vykdyti atsiskaitymus pagal sudarytus sandorius ir pateikti būtinas prievolių įvykdymo užtikrinimo priemones. Operatorius užtikrina tokios informacijos konfidencialumą, išskyrus atvejus, kai tokios informacijos atskleidimas yra būtinas kitų biržos dalyvių teisių bei teisėtų interesų apsaugai užtikrinti, taip pat kitus privalomus tokios informacijos atskleidimo atvejus. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Operatorius, priėmęs sprendimą dėl dalyvio statuso suteikimo, papildo dalyvių sąrašą nauju dalyviu, apie tai paskelbdamas EPS, o nacionalinėje schemoje dalyvaujančių biržos dalyvių sąrašą ir Operatoriaus tinklalapyje, ir dalyvio anketoje nurodytiems EPS naudotojams elektroninio pašto adresais nusiunčia prisijungimo prie EPS identifikacinius duomenis. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyviui suteikti identifikaciniai duomenys yra skirti išimtinai tik tam dalyviui ir negali būti perduoti ar kitaip perleisti tretiesiems asmenims. Dalyvis yra atsakingas už identifikacinių duomenų saugojimą ir prisiima riziką dėl bet kokių nuostolių, kuriuos jis, Operatorius ar tretieji asmenys patyrė dėl netinkamo identifikacinių duomenų saugojimo bei naudojimo. 

. Dalyvis yra visapusiškai atsakingas už visus pateiktus pavedimus, sudarytus sandorius ir kitus veiksmus biržoje, atliktus naudojantis jam suteiktas identifikaciniais duomenimis. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyvis, gavęs prisijungimo prie biržos EPS naudotojo vardą ir slaptažodį, gali vykdyti prekybą biržoje, bet ne anksčiau kaip nuo prievolių įvykdymo užtikrinimo priemonės pateikimo dienos. Tuo atveju, kai pateikta prievolės įvykdymo užtikrinimo priemonė turi nustatytą jos įsigaliojimo terminą, dalyvis įgyja teisę vykdyti prekybą biržoje tik nuo šio termino pradžios.

. Dalyvis nedelsdamas turi pranešti Operatoriui raštu apie bet kokį įvykį iš toliau pateikto sąrašo, jei, dalyvio nuomone, tikėtina, kad bet kuris įvykis iš toliau pateikto sąrašo įvyko ar gali įvykti: 
1)	dalyvis pažeidžia Reglamento nuostatas;
2)	nusikalstamo pobūdžio ar kiti įtarimą keliantys veiksmai, susiję su dalyvio dalyvavimu biržoje, joje vykdoma prekyba, biržoje sudarytų sandorių vykdymu ir (ar) dalyvavimu nacionalinėje schemoje;
3)	bet koks dalyvio įsipareigojimų nevykdymo ar tapimo nemokiu atvejis;
4)	dalyvio įmonės susijungimas, skaidymas ar kitoks dalyvio įmonės reorganizavimas, turintis ar galintis turėti įtakos įmonei, ar jos prekybos padalinio (-ių) reorganizavimas, įskaitant pokyčius, susijusius su įgalioto atstovo (-ų) pasikeitimu;
5)	bet kokie esminiai pakeitimai dalyvio versle ar įmonėje, kurie gali paveikti biržoje vykdomą dalyvio prekybą, biržoje sudarytų sandorių vykdymą ir (ar) dalyvavimą nacionalinėje schemoje;
6)	dalyvio turimo (turėto) sertifikato, patvirtinančio biokuro atsekamumą, atitiktį tvarumo ir (ar) šilumos efektą sukeliančių dujų kiekio sumažėjimo kriterijams, arba dalyvio dalyvavimo analogiškoje sertifikavimo schemoje sustabdymas ar panaikinimas;
7) bet kuris kitas su dalyvio veikla tiesiogiai ar netiesiogiai susijęs įvykis, turintis ar galintis turėti tiesioginės ir (ar) netiesioginės įtakos dalyvio būklei, prekybai biržoje, biržoje sudarytų sandorių vykdymui, dalyvavimui nacionalinėje schemoje ir kitai su birža susijusiais veiklai. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Prekybos paskyros suformavimas

. Kiekvienam biržos dalyviui Operatorius suformuoja prekybos paskyrą, kurioje nurodomi dalyvio duomenys, reikalingi prekybai biržoje, biržoje sudarytų sandorių vykdymui, įskaitant atsiskaitymus pagal tokius sandorius, ir (ar) dalyvavimui nacionalinėje schemoje. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatorius gali dalyviui sukurti kelias prekybos paskyras – po vieną kiekvienam dalyvio paskirtam EPS naudotojui. Kiekvienai prekybos paskyrai (kiekvienam dalyvio paskirtam EPS naudotojui) suteikiami skirtingi identifikaciniai duomenys. Teikiant pavedimus biržoje Operatorius dalyvį identifikuoja pagal jam suteiktus identifikacinius duomenis, kurie turi tokią pačią galią kaip dalyvio parašas rašytiniame dokumente. Visi dalyvio pateikti pavedimai ir (ar) sudaryti sandoriai biržoje naudojant dalyviui ir (ar) jo paskirtiems EPS naudotojams suteiktus identifikacinius duomenis yra laikomi tinkamai įformintais ir teisiškai įpareigojantys dalyvį ir traktuojami kaip paties dalyvio atlikti veiksmai. 

.	Dalyvis, norėdamas atšaukti vieną ar kelis atstovus ar paskirti naujus atstovus, turi pateikti su Operatoriumi suderintos formos prašymą.

. PREKYBA BIRŽOJE

.	Prekybos produktai 

.	Prekybą biržoje Operatorius organizuoja vadovaudamasis Reglamento ir prekybai taikomų teisės aktų nuostatomis. Operatorius prekybos produktais pradžią ir prekybos sąlygas skelbia savo tinklalapyje likus ne mažiau kaip 1 (vienai) savaitei iki prekybos tuo produktu pradžios.

.	Atsižvelgiant į prekybos atskirais produktais ypatumus, Reglamento specialiosios dalys nustato prekybos sąlygas, taikomas atskiriems prekybos segmentams. 

.	Operatorius, paskelbęs apie tai savo tinklalapyje ne vėliau kaip prieš 1 (vieną) savaitę, gali sustabdyti prekybą biržoje vienu ar keliais produktais, jei produktai nėra paklausūs tarp dalyvių ir sandoriai dėl konkretaus produkto nesudaromi ilgiau nei 6 (šešis) mėnesius.

.	Pavedimų teikimas

.	Laikantis Reglamento specialiosiose dalyse nustatytų sąlygų, pavedimai teikiami ir sandoriai biržoje sudaromi naudojantis EPS.

.	Dalyvio pateikti prekybos pavedimai yra įpareigojantys.

. Išskirtiniais atvejais, jei EPS neveikia ar dėl EPS sutrikimo dalyvis negali prisijungti prie EPS, pavedimai gali būti teikiami ryšio priemonėmis. Teikdamas pavedimus ryšio priemonėmis dalyvis privalo pateikti Operatoriui visą Reglamento 12.4.3 papunktyje nurodytą informaciją. Operatorius ryšio priemonėmis pateiktą pavedimą priima tik tuo atveju, jei jame yra pateikta visa reikalaujama informacija. Gavęs pavedimą ryšio priemonėmis, Operatorius nedelsdamas, tačiau ne vėliau kaip per 1 (vieną) darbo valandą, įveda juos į EPS. Ryšio priemonėmis pateiktas pavedimas laikomas gautu Operatoriui raštu (įskaitant el. paštą) patvirtinus apie pavedimo gavimą. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyvio EPS pateikto pavedimo registracijos laikas nustatomas sekundės tikslumu. Dalyvio ryšio priemonėmis pateikto pavedimo registracijos laikas nustatomas kaip Operatoriaus dalyviui pateikto patvirtinimo apie pavedimo gavimą laikas sekundės tikslumu.

.	Pavedimo turinys turi atitikti Reglamento specialiosiose dalyse nustatytus reikalavimus.

. Remiantis dalyvio pateikto pavedimo duomenimis yra laikoma, kad:
1)	pavedime parduoti nurodytas kiekis laikomas maksimaliu produkto kiekiu, kurį dalyvis šiuo pavedimu siūlo ir (ar) sutinka parduoti nurodytu pristatymo laikotarpiu;
2)	pavedime parduoti nurodyta kaina laikoma minimalia kaina, už kurią dalyvis siūlo ir (ar) sutinka parduoti visą pavedime nurodytą produkto kiekį ar jo dalį nurodytu pristatymo laikotarpiu;
3)	pavedime pirkti nurodytas kiekis laikomas maksimaliu produkto kiekiu, kurį dalyvis šiuo pavedimu siūlo ir (ar) sutinka pirkti nurodytu pristatymo laikotarpiu;
4)	pavedime pirkti nurodyta kaina laikoma maksimalia kaina, už kurią dalyvis siūlo ir (ar) sutinka pirkti visą pavedime nurodytą produkto kiekį ar jo dalį. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Jeigu Reglamento specialiosiose dalyse nenustatyta kitaip, pavedimas galioja nuo jo registracijos EPS momento iki tol, kol jo pagrindu biržoje sudaromas pilnos pavedimo apimties produkto pirkimo–pardavimo sandoris, pavedimas yra atšaukiamas jį pateikusio dalyvio ar Operatoriaus, baigiasi pavedimo galiojimo laikas ar baigiasi prekyba tuo konkrečiu produktu.

.	Pavedimų keitimas, atšaukimas, sustabdymas ir atsisakymas įtraukti pavedimus į prekybą

.	Operatorius sustabdo pavedimų teikimą ir (arba) atšaukia juos iš prekybos biržoje ir (arba) atsisako tvirtinti sandorį, jei dalyvio pateikta prievolių įvykdymo užtikrinimo priemonių suma yra nepakankama.

.	Prekybos sesijos metu dalyvis gali keisti ar atšaukti savo pavedimus, jei pagal šiuos pavedimus dar nėra sudaryti sandoriai. Pavedimai keičiami ar atšaukiami laikantis pavedimų teikimui nustatytų reikalavimų. Jei pavedimai yra keičiami kelis kartus, galiojančiu laikomas paskutinis EPS registruotas dalyvio pavedimas. 

. Operatorius bet kada iki galutinių prekybos rezultatų paskelbimo momento motyvuotu sprendimu turi teisę be išankstinio įspėjimo atmesti teikiamą ar atšaukti pateiktą dalyvio pavedimą, jei, Operatoriaus nuomone, dalyvio pateiktas pavedimas yra akivaizdžiai klaidingas ar sudaromas sandoris prieštarautų Reglamento ar teisės aktų nuostatoms, ar dėl paaiškėjusių aplinkybių kyla grėsmė, kad toks sandoris gali būti neįvykdytas arba įvykdytas netinkamai. Operatorius nedelsdamas po tokio sprendimo priėmimo apie tai informuoja dalyvį. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	EPS sutrikimai, prekybos klaidos, pavedimų atšaukimas

.	Visais EPS sutrikimo atvejais Operatorius EPS priemonėmis informuoja dalyvius iš karto, kai sutrikimas buvo pastebėtas, bei informuoja, kada EPS veikimas bus atnaujintas. Jeigu nėra galimybės dalyvių informuoti per EPS (pvz., EPS neveikia), informacija skelbiama Operatoriaus tinklalapyje. 

.	Esant EPS sutrikimams, dalyvių pavedimai gali būti teikiami ryšio priemonėmis, pateikiant užpildytą pavedimų pateikimo formą. Įvertinęs EPS sutrikimų mąstą ir pobūdį, Operatorius turi teisę sustabdyti prekybą biržoje. 

.	Likvidavus EPS sutrikimus ir atnaujinus EPS veiklą, Operatorius apie tai informuoja dalyvius EPS. 

.	EPS sutrikimo atvejais ir esant techninėms galimybėms, Operatorius turi teisę prekybos rezultatus paskelbti ne EPS, informuodamas apie juos dalyvius ryšio priemonėmis. 

. Jei dėl netinkamo EPS veikimo ar kitų svarbių priežasčių biržoje buvo pateiktas akivaizdžiai klaidingas pavedimas arba dėl paaiškėjusių aplinkybių kyla grėsmė, kad pateikto pavedimo pagrindu sudarytas sandoris gali būti neįvykdytas arba įvykdytas netinkamai, Operatorius ne vėliau kaip iki prekybos rezultatų skelbimo tvarkaraštyje nustatyto pretenzijų išnagrinėjimo termino pabaigos turi teisę tokį pavedimą vienašališkai atšaukti. Apie priimtą Operatoriaus sprendimą dalyviai, kurių pavedimai buvo atšaukti ir (ar) kurių sudaryti sandoriai buvo paveikti, informuojami atskiru pranešimu. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatorius, įvertinęs EPS sutrikimų mąstą, turi teisę atšaukti konkrečios prekybos sesijos rezultatus ir Operatoriaus nustatytu laiku organizuoti pakartotinę prekybos sesiją. 

.	Operatorius neatsako ir neatlygina jokių tiesioginių ir (ar) netiesioginių nuostolių, kuriuos dalyviai ar kiti asmenys patyrė dėl Reglamento 3.4 papunktyje nurodytų aplinkybių atsiradimo, išskyrus atvejus, kai šios aplinkybės atsirado dėl Operatoriaus ar jo darbuotojų neteisėtų veiksmų ar neveikimo. 

.	Dalyvių pretenzijos dėl prekybos rezultatų

.	Jei dėl netinkamo EPS veikimo ar kitų priežasčių į biržą buvo pateiktas akivaizdžiai klaidingas pavedimas ir dėl to būtų įvykdytas klaidingas sandoris, dalyvis turi teisę iki Operatoriaus nustatyto pretenzijų dėl prekybos rezultatų pateikimo termino pabaigos pateikti Operatoriui motyvuotą prašymą dėl tokio pavedimo atšaukimo ir (ar) prekybos rezultatų koregavimo ar panaikinimo. 

. Operatorius ne vėliau kaip iki galutinių prekybos rezultatų paskelbimo priima sprendimą dėl tokio dalyvio prašymo ir informuoja apie jį dalyvį. Sprendimo motyvus Operatorius turi pateikti dalyviui ne vėliau kaip per 5 (penkias) darbo dienas nuo galutinių prekybos rezultatų paskelbimo momento. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Pagal vėliau nei Reglamento 3.5.1 papunktyje nustatytas terminas gautas dalyvių pretenzijas negali būti atšaukti dalyvio prekybos pavedimai ir (ar) koreguojami prekybos rezultatai. 

.	Sandorių sudarymo principai

.	Prekybos sesijos metu gauti ir EPS registruoti pavedimai pirkti ir parduoti produktus išdėstomi Reglamento specialiosiose dalyse nustatyta tvarka.

.	Esant vienodai pavedimų kainai, pirmenybė suteikiama anksčiau EPS registruotiems pavedimams.

.	Sandoriai EPS sudaromi Reglamento specialiosiose dalyse nustatyta tvarka.

3.6.4. Neteko galios nuo 2024-11-01
Papunkčio naikinimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

. Prekybos biržoje ir atsiskaitymų pagal biržoje sudarytus sandorius valiuta:
. Pagrindinė valiuta, kuria vykdomi atsiskaitymai pagal biržoje sudarytus sandorius, yra eurai. Operatorius, atsižvelgdamas į dalyvių poreikius ir taikytiną teisinį reguliavimą, gali sudaryti sąlygas atsiskaitymus vykdyti ir kita valiuta.
. Atsiskaitymai už biržoje sudarytus sandorius organizuojami ir vykdomi Reglamento specialiosiose dalyse nustatyta tvarka. 
Papildyta papunkčiu:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

. Matavimo vienetai, kuriais vykdoma prekyba biržoje - pagrindinis energetinės vertės vienetas, kuriuo yra vykdoma prekyba biržoje yra megavatvalandė. Operatorius, atsižvelgdamas į dalyvių poreikius ir taikytiną teisinį reguliavimą, gali sudaryti sąlygas prekybą biržoje vykdyti kitais energetinės vertės, masės ar tūrio vienetais. 
Papildyta papunkčiu:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

. PREKYBOS BIRŽOJE ĮKAINIAI

.	Prekybos biržoje įkainių nustatymas

. Už Operatoriaus teikiamas paslaugas organizuojant biokuro prekybą biržoje taikomi prekybos biržoje įkainiai, kurie yra skelbiami Operatoriaus tinklalapyje. Prekybos įkainiai gali būti keičiami tik iš anksto viešai apie tai paskelbus ne vėliau kaip prieš 1 (vieną) mėnesį iki jų taikymo pradžios. Jeigu prekybos įkainiai yra mažinami, jie taikomi nuo pakeistų įkainių paskelbimo momento arba kitos tokį įkainio sumažinimą nustatančiame Operatoriaus dokumente nurodytos jų taikymo pradžios datos. Prekybos įkainių, taikytinų biokuro pristatymo į Lietuvos Respublikos teritoriją atveju, nustatymas ir keitimas privalomai iš anksto derinamas su Taryba. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Skirtingoms dalyvių grupėms gali būti taikomi skirtingi prekybos biržoje įkainiai. 

. Jeigu nustatyti keli galimi dalyviui taikytinų prekybos biržoje įkainių planai, dalyvis gali pasirinkti pageidaujamą planą savo nuožiūra. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Prekybos mokesčiai

. Operatorius per 5 (penkias) darbo dienas po kalendorinio mėnesio pabaigos pagal taikomus prekybos įkainius išrašo prekybos mokesčių sąskaitą dalyviui. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyvis prekybos mokesčių sąskaitą apmoka pavedimu į Operatoriaus banko sąskaitą ne vėliau kaip per 10 (dešimt) darbo dienų nuo sąskaitos išrašymo dienos. 

.	Palūkanos

.	Dalyvis, praleidęs sąskaitos apmokėjimo terminą, nuo sumos, kurią sumokėti praleistas terminas, Operatoriui moka palūkanas, kurių norma yra 8 procentiniais punktais padidinta vėliausiai pagrindinei Europos centrinio banko refinansavimo operacijai taikoma fiksuotoji palūkanų norma, jeigu vėliausia pagrindinė Europos centrinio banko refinansavimo operacija buvo vykdoma fiksuotųjų palūkanų konkurso būdu, arba ribinė palūkanų norma, jeigu vėliausia pagrindinė Europos centrinio banko refinansavimo operacija buvo vykdoma kintamųjų palūkanų konkurso būdu[footnoteRef:1]. 

.	Palūkanos pradedamos skaičiuoti kitą dieną po paskutinės nustatyto apmokėjimo termino dienos ir skaičiuojamos iki visiško mokėtinos sumos apmokėjimo. Skaičiuojant palūkanas laikoma, kad metai turi 365 dienas.

. PRIEVOLIŲ ĮVYKDYMO UŽTIKRINIMO PRIEMONĖS

.	Prievolių įvykdymo užtikrinimo priemonių forma

.	Dalyvio įsipareigojimų įvykdymo užtikrinimo tikslais, dalyvis Reglamento specialiosiose dalyse nustatytais atvejais ir terminais iki prekybos biržoje pradžios ir (ar) po sandorio sudarymo turi pateikti Operatoriui Reglamento specialiosiose dalyse nustatyto dydžio prievolių įvykdymo užtikrinimo priemonę.

.	Kaip užtikrinimo priemonę dalyvis Operatoriui gali: 

)	pervesti užtikrinimo priemonės vertės dydžio pinigų sumą į Operatoriaus nurodytą specialią banko sąskaitą; arba 

)	pateikti pirmo pareikalavimo banko garantiją. 

.	Siekdamas užtikrinti įsipareigojimų įvykdymą, dalyvis vienu metu gali teikti kelias skirtingas ar tapačias užtikrinimo priemones. Visų pateiktų užtikrinimo priemonių vertės sumuojamos. 

.	Banko garantijai keliami reikalavimai

.	Kaip užtikrinimo priemonė pateikiama pirmo pareikalavimo banko garantija turi būti suteikta Europos ekonominės erdvės šalyje registruoto banko, kuris pats arba bankų grupė, kuriai jis priklauso, turi ne mažesnį nei BB- ilgalaikio skolinimosi reitingą, suteiktą „Fitch Ratings“, Standard and Poor‘s ar Moody‘s reitingų agentūros.

.	Konkreti pirmo pareikalavimo banko garantijos forma turi būti iš anksto suderinta su Operatoriumi, būti besąlyginė, neatšaukiama, tiesioginė, suteikianti pirmumo teisę į įsipareigojimų įvykdymą. 

.	Užtikrinimo priemonių galiojimo terminas

Prievolių įvykdymo užtikrinimo priemonė turi galioti iki dalyvio įsipareigojimų, dėl kurių teikiama Prievolių įvykdymo užtikrinimo priemonė, pabaigos, nebent Reglamento specialiosiose dalyse nustatyta kitaip. 

.	Užtikrinimo priemonės nepateikimo pasekmės

Jei dalyvis Reglamente nustatytais atvejais ir tvarka nepateikia Reglamento sąlygas atitinkančios prievolių įvykdymo užtikrinimo priemonės ar nepadidina prievolių įvykdymo užtikrinimo priemonės sumos iki Operatoriaus nurodyto dydžio, Operatorius turi teisę sustabdyti dalyvio pateiktus pavedimus, atšaukti juos iš prekybos biržoje ir (ar) atsisakyti tvirtinti sandorį. 

.	Užtikrinimo priemonių panaudojimas

. Jeigu dalyvis vėluoja atsiskaityti su Operatoriumi ilgiau nei 10 darbo dienų, Operatorius įgyja teisę panaudoti dalyvio pateiktas užtikrinimo priemones prievolėms įvykdyti. Operatorius turi pirmumo teisę patenkinti savo reikalavimus iš dalyvio pateiktų užtikrinimo priemonių prieš biržos dalyvius. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyvio pateiktos užtikrinimo priemonės taip pat gali būti panaudotos Reglamento specialiosiose dalyse nustatytais atvejais ir tvarka. 

.	Operatoriui panaudojus visą arba dalį dalyvio pateiktų užtikrinimo priemonių, dalyvis privalo nedelsdamas pateikti naują arba iki Operatorius reikalaujamos sumos padidinti jau pateiktą prievolių įvykdymo užtikrinimo priemonę.

5.6. Neteko galios nuo 2024-11-01
Papunkčio naikinimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

. PREKYBOS BIRŽOJE PRIEŽIŪRA

.	Prekybos stebėsena

.	Operatorius stebi prekybą biržoje ir užtikrina, kad prekyba vyktų pagal taikomus norminius teisės aktus ir šio Reglamento nuostatas.

.	Operatorius ar jo atstovas, vykdydamas priežiūros funkciją, turi teisę: 

)	gauti informaciją apie dalyvių finansinę būklę; 

)	tikrinti, kaip dalyviai laikosi Reglamento ir kitų taikytinų teisės aktų nuostatų, įskaitant Operatoriaus teisę patekti į dalyvio prekybos aikštelę, užfiksuoti ėminio ėmimo procedūrą ar paimti ėminį biokuro kokybei nustatyti; 

)	reikalauti kitos informacijos, dokumentų, rašytinių paaiškinimų, susijusių su dalyvio veikla biržoje. 

.	Pažeidimai

.	Manipuliuoti rinka yra draudžiama. Apie bet kokius įtarimus dėl galimo manipuliavimo rinka Operatorius praneša Tarybai. Pavyzdinis manipuliavimo rinka atvejų sąrašas skelbiamas Operatoriaus ir Tarybos tinklalapiuose. 

. Laikoma, kad dalyvis pažeidė prekybos, biržoje sudarytų sandorių vykdymo ir (ar) dalyvavimo nacionalinėje schemoje reikalavimus, jeigu jis: 
1)	nevykdo įsipareigojimų ir reikalavimų, nustatytų Reglamente, Prekybos biokuro produktais sąlygose, Biokuro tiekimo tipinėse sąlygose, Kietojo biokuro apskaitos taisyklėse; 
2)	laiku nepateikia tinkamos prievolių įvykdymo užtikrinimo priemonės;
3)	netinkamai vykdo biržoje sudarytais sandoriais prisiimtus įsipareigojimus, įskaitant atsiskaitymus;
4)	pateikia netikslią ir (ar) neteisingą informaciją apie pristatytus biokuro produktus;
5) nevykdo Operatoriaus nurodymų ar įpareigojimų. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Operatorius įtaręs, kad dalyvis pažeidė prekybos biržoje, biržoje sudarytų sandorių vykdymo ir (ar) dalyvavimo nacionalinėje schemoje reikalavimus ar manipuliuoja rinka, turi teisę pareikalauti dalyvio pateikti su įtariamu pažeidimu susijusią informaciją, įskaitant informaciją apie dalyvio ar su juo tiesiogiai ar netiesiogiai susijusių įmonių veiklą. Šiuo atveju prašomos informacijos laikotarpis gali apimti visą dalyvio prekybos ir dalyvavimo biržoje laikotarpį. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Dalyvis privalo per Operatoriaus nustatytus terminus pateikti Operatoriui visą pareikalautą informaciją ir dokumentus. Dalyvis privalo per Operatoriaus nustatytą terminą nuo reikalavimo gavimo, pateikti Operatoriui paaiškinimus dėl Operatoriaus reikalavime nurodytų aplinkybių. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatoriaus taikomos poveikio priemonės

. Esant pagrįstam įtarimui apie dalyvio padarytus ar daromus, tai pat nustatęs padarytus pažeidimus, Operatorius, atsižvelgdamas į pažeidimo pobūdį, mąstą, galimas pasekmes, kartotinumą bei jų įtaką biržoje vykdomai prekybai, biržoje sudarytų sandorių vykdymui ar dalyvavimui nacionalinėje schemoje, turi teisę taikyti šias poveikio priemones: 
1)	įspėti dalyvį; 
2)	įpareigoti dalyvį per Operatoriaus nustatytą terminą pašalinti nustatytus pažeidimus; 
3)	6.3.2 papunktyje nustatytais atvejais – skirti piniginę baudą; 
4)	laikinai apriboti dalyvio prekybą biržoje vienu ar keliais biržoje prekiaujamais produktais ir (ar) pristatymo laikotarpiais;
5)	sustabdyti dalyvio prekybą iki 3 (trijų) mėnesių;
6)	sustabdyti dalyvio dalyvavimą nacionalinėje schemoje iki 3 (trijų) mėnesių;
7)	pašalinti dalyvį iš nacionalinės schemos; 
8) nutraukti ir (ar) pripažinti negaliojančiais dalyvio biržoje jau sudarytus sandorius;
9) panaudoti dalyvio pateiktas prievolių įvykdymo užtikrinimo priemones ir iš jų padengti dalyvio nevykdomus įsipareigojimus Operatoriui ar kitiems biržos dalyviams;
10) pašalinti dalyvį iš biržos. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyviui pakartotinai per 12 (dvylikos) mėnesių laikotarpį padarius žemiau nurodytus pažeidimus, skiriamos tokio dydžio piniginės baudos: 

) jeigu pirkėjas ilgiau nei 4 (keturias) darbo dienas vėluoja nustatyti ir į prekybos sistemą suvesti pagal biržoje sudarytą sandorį pristatyto biokuro kokybinių rodiklių duomenis – pirkėjui skiriama 100 (vieno šimto) eurų bauda už kiekvieną tokį atvejį; 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

)	jeigu pardavėjas Biokuro tiekimo tipinėse sąlygose nustatyta tvarka ginčija pirkėjo nustatytus pristatyto biokuro kokybinius rodiklius, tačiau nustatytais terminais nepateikia atitinkamų akredituotos laboratorijos išvadų – pardavėjui skiriama 100 (vieno šimto) eurų bauda už kiekvieną tokį atvejį.
. Operatorius, atsižvelgdamas į gautą ir (ar) turimą informaciją apie galimai dalyvio daromos pažeidimus ir siekdamas užtikrinti veiksmingą, sklandų bei patikimą biržos veikimą, tinkamą biržoje sudarytų sandorių vykdymą ir (ar) dalyvavimą nacionalinėje schemoje, užkirsti kelią kitų biržos dalyvių, Operatorių ir (ar) trečiųjų asmenų nuostoliams, , gali imtis vieno ar kelių žemiau nurodytų veiksmų dalyvio atžvilgiu:
1)	laikinai apriboti dalyvio prekybą biržoje vienu ar keliais biržoje prekiaujamais produktais ir (ar) jų pristatymo laikotarpiais;
2) atšaukti dalyvio pateiktus pavedimus iš elektroninės prekybos sistemos; 
3) reikalauti dalyvio pateikti papildomą užtikrinimo priemonę, kurios dydį ir formą nustato Operatorius;
4) laikinai apriboti dalyvavimą savanoriškoje nacionalinėje schemoje;
5) duoti dalyviui kitus nurodymus ar įpareigojimus, susijusius su tinkamu dalyvio prisiimtų įsipareigojimų įvykdymo užtikrinimu (pvz., įpareigoti savo kaštais atlikti biokuro kokybinių rodiklių tyrimus prieš kiekvieną pristatymą, daryti ėminių ėmimo vaizdo įrašus ir juos saugoti 3 (tris) mėnesius, kontrolės tikslu iš kiekvienos transporto priemonės formuoti papildomus ėminius, kurie privalo būti plombuojami, plombos numeris užfiksuojamas biokuro priėmimo dokumentuose, pasirašyti pardavėjo ir pirkėjo arba jų atstovų ir saugojami iki 10 (dešimt) darbo dienų po pristatymo savaitės pabaigos ir kt.);
6) imtis kitų Reglamente, Energijos išteklių rinkos įstatyme, Centralizuotos prekybos biokuru taisyklėse ir (ar) kituose teisės aktuose nustatytų veiksmų. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Poveikio priemonių skyrimas:
1)	Operatorius už bet kurį dalyvio padarytą pažeidimą gali skirti dalyviui įspėjimą; 
2)	Operatorius gali skirti dalyviui 6.3.2 papunktyje nustatyto dydžio piniginę baudą už 6.3.2 papunktyje nurodyto pažeidimo padarymą; 
3)	Operatorius gali sustabdyti dalyvio prekybą biržoje arba dalyvavimą nacionalinėje schemoje iki 3 (trijų) mėnesių, jeigu dalyvis per 12 (dvylikos) mėnesių laikotarpį trečią kartą padaro pažeidimą (tą patį arba kitą) arba dėl dalyvio padaryto pažeidimo sukeliami materialiniai nuostoliai bent vienam biržos dalyviui, Operatoriui ir (ar) trečiajam asmeniui; 
4)	jeigu pasibaigus dalyvio teisės vykdyti prekybą biržoje arba dalyvavimo savanoriškoje nacionalinėje schemoje sustabdymui dalyvis per 12 (dvylikos) mėnesių laikotarpį padaro pažeidimą, Operatorius turi teisę tokį dalyvį pašalinti iš biržos arba iš dalyvavimo nacionalinėje schemoje; 
5)	jeigu kyla pagrįstas įtarimas apie dalyvio padarytus ar daromus pažeidimus, Operatorius turi teisę laikinai apriboti dalyvio prekybą biržoje vienu ar keliais biržoje prekiaujamais produktais ir (ar) jų pristatymo laikotarpiais arba dalyvio dalyvavimą nacionalinėje schemoje iki tokie įtarimai išnyks arba bus pašalinti;
6) jeigu dalyvis nustatyta tvarka ir terminais neįvykdo Operatoriaus paskirtų poveikio priemonių ir (ar) Reglamento 6.3.3. papunktyje nurodytų Operatoriaus įpareigojimų arba pasitvirtina įtarimai apie dalyvio daromus pažeidimus, susijusius su veiksmingu, sklandžiu bei patikimu biržos veikimo, tinkamo biržoje sudarytų sandorių vykdymo ar dalyvavimo nacionalinėje schemoje užtikrinimu, Operatorius gali sustabdyti dalyvio prekybą biržoje ar dalyvavimą nacionalinėje schemoje laikotarpiui iki 3 (trijų) mėnesių;
7) jeigu dalyvis nustatyta tvarka ir terminais pakartotinai neįvykdo Operatoriaus paskirtų poveikio priemonių ir (ar) Reglamento 6.3.3. papunktyje nurodytų Operatoriaus įpareigojimų arba pasitvirtina įtarimai apie pakartotinai dalyvio daromus pažeidimus, susijusius, su veiksmingu bei sklandžiu biržos veikimo, tinkamo biržoje sudarytų sandorių vykdymo ir (ar) dalyvavimo nacionalinėje schemoje užtikrinimu, Operatorius gali pašalinti dalyvį iš nacionalinės schemos arba iš biržos. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Operatoriui Reglamente nustatytais atvejais pašalinus dalyvį iš nacionalinės schemos arba iš biržos (t. y. nutraukus Dalyvio sutartį), dalyvis pakartotinai kreiptis į Operatorių dėl dalyvavimo nacionalinėje schemoje gali praėjus ne mažiau kaip 2 (dvejiems) metams po pašalinimo iš šios schemos dienos, o dėl tapimo biržos dalyviu ‒ praėjus ne mažiau kaip 6 (šešiems) mėnesiams po Dalyvio sutarties nutraukimo. Tokiu atveju dalyvis papildomai privalo pateikti Operatoriui duomenis ir (ar) dokumentus, pagrindžiančius, kad yra pašalintos priežastys, dėl kurių nacionalinės schemos ar biržos dalyvio statusas buvo panaikintas. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatorius informaciją apie nustatytus pažeidimus ir (ar) dalyviams pritaikytas poveikio priemones skelbia viešai savo tinklalapyje.

. ATSAKOMYBĖ

.	Bendrosios atsakomybės nuostatos

Operatoriaus ir biržos dalyvių tarpusavio atsakomybė ribojama tiesioginių nuostolių atlyginimu.

.	Dalyvio atsakomybė

.	Dalyvis atsako už Operatoriui padarytą žalą (nuostolius), pareikštus kitų dalyvių ir (ar) trečiųjų asmenų reikalavimus dėl žalos atlyginimo, jei tokia žala (nuostoliai) ar reikalavimai yra tiesiogiai ar netiesiogiai nulemti netinkamo dalyvio įsipareigojimų laikymosi bei vykdymo.

.	Dalyvio atsakomybė už padarytą žalą (nuostolius) nėra ribojama, kai tokios žalos (nuostolių) padarymą tiesiogiai ar netiesiogiai lėmė dalyvio ir (ar) su juo susijusių asmenų tyčia ar didelis neatsargumas.

.	Operatorius turi teisę reikalauti iš dalyvio atlyginti Operatoriaus patirtus pagrįstus kaštus, susijusius su dalyvio prašymų vykdymu, jo pateiktų pavedimų ar sudarytų sandorių koregavimu, pakeitimu ir (ar) pripažinimu negaliojančiais, kai tokie prašymai dalyvio teikiami dažniau nei kartą per savaitę nesinaudojant veikiančia EPS, išskyrus atvejus, kai dalyvio veiksmai sąlygoti klaidingo EPS veikimo.

.	Operatoriaus atsakomybė

. Operatorius neatsako už dalyvio patirtus nuostolius dėl dalyvio dalyvavimo biržoje apribojimo ar sustabdymo ir (ar) dalyvio pašalinimo iš savanoriškos nacionalinės schemos ar biržos šiame Reglamente nustatytais atvejais ir tvarka. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatoriaus atsakomybė nėra ribojama, kai žalos (nuostolių) padarymą tiesiogiai ar netiesiogiai lėmė Operatoriaus tyčia ar didelis neatsargumas.

.	Išskyrus aiškiai šiame Reglamente apibrėžtus atvejus, Operatorius neatsako už dalyvio patirtus nuostolius ar žalą, atsiradusius dėl:

)	valstybės valdžios institucijų ir (ar) teismo nurodymų vykdymo;

)	elektros tiekimo trukdžių ar nutrūkimo;

)	priešingos sandorio šalies reikalavimų pagal šį Reglamentą nevykdymo ar netinkamo vykdymo;

)	Operatoriaus pasikliovimo dalyvio komunikavimo šaltiniais;

)	bet kurio kito dalyvio ar trečiojo asmens, išskyrus Operatoriaus, veikimo ar neveikimo, nusikalstamų ar kitokio pobūdžio neteisėtų veiksmų;

)	biržos produktų kainų svyravimo biržoje; 

)	EPS gedimo, neveikimo ar kitokio veiklos sutrikimo, išskyrus atvejus, jei tai sukelta Operatoriaus tyčios ar didelio neatsargumo;

)	Operatoriaus veiksmų, susijusių su teisės aktuose numatytų prievolių vykdymu, įskaitant, bet neapsiribojant, vykdomais rinkos tyrimais nustatant didelę įtaką turinčius dalyvius, pradėtais ikiteisminiais tyrimais dėl teisės aktų pažeidimų, kompetentingų institucijų teikiamais reikalavimais atskleisti informaciją ir t. t.

.	Reglamente nustatytais atvejais Operatoriaus pervedama suma dalyviams, patyrusiems nuostolių dėl priešingos sandorio šalies prievolių nevykdymo, Reglamento nuostatų pažeidimo ar priešinga sandorio šalimi esančio dalyvio bankroto ar nemokumo, ribojama tokio dalyvio Operatoriui pateiktos prievolių įvykdymo užtikrinimo priemonės suma.

.	Nenugalimos jėgos aplinkybės

.	Operatorius ir dalyviai atleidžiami nuo atsakomybės atsiradus nenugalimos jėgos aplinkybėms, tai yra tokioms aplinkybėms, kurių šalys negalėjo kontroliuoti bei protingai numatyti ir negalėjo užkirsti kelio tų aplinkybių ar jų pasekmių atsiradimui.

.	Operatorius ar dalyvis ne vėliau kaip per 2 (dvi) darbo dienas nuo nenugalimos jėgos aplinkybių atsiradimo dienos atitinkamai praneša dalyviams ir (ar) Operatoriui apie nenugalimos jėgos aplinkybių atsiradimą.

.	Atsiradus nenugalimos jėgos aplinkybėms, turinčioms ar galinčioms turėti tiesioginės ar netiesioginės įtakos biržos veiklai, dalyvis informuoja Operatorių, o Operatorius pagal poreikį informuoja kitus biržos dalyvius ir pateikia:

)	neįpareigojantį galimą nenugalimos jėgos aplinkybių įtakos biržos veiklai įvertinimą;

)	pagrįstą informaciją dėl nenugalimos jėgos aplinkybių įtakos biržos veiklai dydžio bei trukmės.

.	Operatoriui pareikalavus, dalyvis nedelsdamas pateikia Operatoriui reikalaujamą informaciją, reikalingą nustatyti, ar susiklostė nenugalimos jėgos aplinkybės, ir įvertinti jų galimą poveikį sandoriams. 

.	Operatorius ir dalyviai stengiasi neleisti atsirasti nenugalimos jėgos aplinkybių padariniams ar juos apriboti, siekdami kaip įmanoma greičiau atkurti įprastinę biržos veiklą.

. KOMUNIKACIJA IR INFORMACIJOS SKELBIMAS

.	Operatoriaus vieši pranešimai

. Visiems dalyviams skirta informacija ir pranešimai, įskaitant apibendrintą informaciją apie prekybos rezultatus, kai tai nustato Reglamentas ir (ar) kiti teisės aktai, reglamentuojantys prekybą biržoje, skelbiami Operatoriaus tinklalapyje ir (ar) EPS. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatoriaus pranešimai ir informacija skelbiami lietuvių kalba. Operatoriaus pasirinkimu informacija papildomai gali būti skelbiama anglų ir (ar) kitomis užsienio kalbomis. 

.	Operatoriaus ir dalyvių tarpusavio komunikacija

.	Operatoriaus ir dalyvių tarpusavio komunikacija yra vykdoma naudojantis EPS arba ryšio priemonėmis. Operatoriaus pranešimų pateikimas dalyviui EPS priemonėmis laikomas tinkamu dalyvio informavimu.

.	Operatoriaus aktualūs kontaktiniai duomenys, kuriais privalo pasikliauti dalyviai komunikuodami su Operatoriumi ryšio priemonėmis, nurodomi Operatoriaus tinklalapyje. 

.	Dalyvis savo kontaktinius duomenis nurodo Dalyvio sutartyje, o esant kontaktinių duomenų pasikeitimams – apie tai nedelsiant, tačiau bet kuriuo atveju ne vėliau kaip per 5 (penkias) darbo dienas privalo informuoti Operatorių raštu. 

. Pranešimai ir kita informacija laikoma pristatyta išsiuntimo dieną, jeigu ji buvo išsiųsta Reglamento 8.2.1 papunktyje nustatytomis priemonėmis darbo valandomis, arba kitą darbo dieną – jeigu jie buvo išsiųsti po darbo valandų. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Visi Operatoriaus ir dalyvių tarpusavio komunikavimo duomenys, telefoniniai pokalbiai ir (ar) informacija, pateikti EPS ar kitomis ryšio priemonėmis, Operatoriaus gali būti įrašomi ir saugomi laikantis galiojančių teisės aktų reikalavimų. Esant būtinybei, šie įrašai ir duomenys gali būti panaudojami ginčų sprendimui ir (ar) biržos administravimo tikslais.

.	Komunikacija tarp Operatoriaus ir dalyvio vykdoma lietuvių kalba. Operatoriaus sutikimu komunikacija su dalyviais gali būti vykdoma anglų ir (ar) kitomis užsienio kalbomis.

.	Biržos duomenys ir kita informacija

.	Operatorius turi teisę naudotis informacija, gauta dalyviams teikiant pavedimus prekybai biržoje ar sudarant sandorius pateiktų pavedimų pagrindu. Ši teisė nereiškia Operatoriaus galimybės atskleisti turimą informaciją tretiesiems asmenims, išskyrus atvejus, numatytus Reglamente, įstatymuose ar kituose teisės aktuose.

. Operatorius turi teisę, neidentifikuodamas konkrečių dalyvių, viešai skelbti dalyvių prekybos, techninius ir finansinius duomenis. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatorius gali be dalyvio sutikimo perduoti duomenis ir informaciją, susijusią su konkrečiu dalyviu, identifikuojant konkretų dalyvį, valdžios institucijoms, jei to reikalauja įstatymai ar kiti teisės aktai.

.	Prekybos konfidencialumas

Prekyba biržoje organizuojama anonimiškai, todėl pavedimus teikiančio ir sandorius sudarančio dalyvio tapatybė neatskleidžiama kitiems dalyviams ar tretiesiems asmenimis, nebent to reikalautų teisės aktai. Anonimiškumo principas netaikomas prekybai biokuru – sudaryto sandorio šalys yra atskleidžiamos sandorio šalims. 

. BAIGIAMOSIOS NUOSTATOS

.	Taikytina teisė ir ginčų sprendimas

.	Šis Reglamentas yra parengtas pagal Lietuvos Respublikos teisę.

.	Biokuro pirkimo–pardavimo sandoriams taikoma biokuro pristatymo vietos teisė. 

.	Ginčai dėl Operatoriaus veiksmų administruojant ir organizuojant prekybą biržoje ne teismo tvarka nagrinėjami Taryboje, o galutinai sprendžiami dalyvio sutartyje nustatyta tvarka . 

. Operatoriaus konsultavimas, tarpininkavimas dalyviams sprendžiant tarpusavio nesutarimus ir (ar) ginčus:
. Operatorius konsultuoja biržos dalyvius prekybos biržoje, biržoje sudarytų sandorių vykdymo bei dalyvavimo nacionalinėje schemoje klausimais; 
. Esant dalyvių tarpusavio nesutarimų ir (ar) ginčų dėl biržoje sudarytų biokuro pirkimo–pardavimo sandorių vykdymo, Operatorius tarpininkauja dalyviams sprendžiant kilusius nesutarimus ir (ar) ginčus tokiu būdu: 
1) teikia Operatoriaus nuomonę dėl prekybą biržoje ir biržoje sudarytų sandorių vykdymą reglamentuojančių teisės aktų (įskaitant Operatoriaus priimtus teisės aktus) nuostatų taikymo; 
2) esant poreikiui, kreipiasi į atsakingas valstybės institucijas dėl nesutarimų ir (ar) ginčų sureguliavimui aktualių išaiškinimų pateikimo; 
3) teikia ginčo šalims Operatoriaus turimą informaciją ir duomenis apie ginčo objektu esančių sandorių sudarymo, vykdymo eigą; 
4) jeigu dalyvių ginčas sprendžiamas teisme – dalyvių prašymu ir (ar) teismo iniciatyva į teismo procesą įtraukus Operatorių – teikia savo paaiškinimus ir (ar) išvadas ginčo klausimais; 
. Operatorius į dalyvių paklausimus atsako ne vėliau kaip per 20 (dvidešimt) darbo dienų, nebent prekybą biržoje reglamentuojantys teisės aktai nustatytų trumpesnius informacijos ir (ar) duomenų pateikimo terminus. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatoriaus išvada dėl dalyvių ginčo sprendimo

.	Tarp dalyvių kilus ginčui dėl biržoje sudarytų sandorių vykdymo, dalyviai bet kurio iš jų iniciatyva turi teisę kreiptis į Operatorių dėl išvados dėl ginčo sprendimo pateikimo. Dalyvio kreipimasis į Operatorių neatima dalyvio teisės kreiptis į teismą dėl ginčo sprendimo. 

. Prieš kreipdamasis į Operatorių dėl išvados dėl ginčo sprendimo pateikimo dalyvis privalo raštu kreiptis į kitą ginčo šalį, nurodydamas ginčo aplinkybes ir savo reikalavimą. Šalims nepavykus išspręsti ginčo per 30 (trisdešimt) kalendorinių dienų nuo pirminio dalyvio kreipimosi raštu į kitą ginčo šalį – dalyviai įgyja teisę kreiptis į Operatorių dėl išvados dėl ginčo sprendimo pateikimo. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Operatorius, užtikrindamas sąžiningą, objektyvų ir nešališką su nagrinėjamu ginču susijusių aplinkybių vertinimą ir išvados pateikimą, turi teisę reikalauti, kad ginčo šalys Operatoriui pateiktų papildomus duomenis, dokumentus ir (ar) kitą su nagrinėjamu ginču susijusią informaciją. Operatorius neteikia išvadų dėl dalyvių tarpusavio ginčų dėl nuostolių, viršijančių Reglamento 16 punkte nustatyto dydžio baudą, dydžio ir (ar) pagrįstumo. Operatorius motyvuotu sprendimu turi teisę atsisakyti teikti išvadą dėl ginčo sprendimo. 

.	Operatorius turi teisę informaciją apie pateiktas išvadas dėl ginčų sprendimo skelbti viešai. 

.	Operatoriaus išvada dėl ginčo sprendimo yra privaloma ginčo šalims. 

.	Operatoriaus išvada dėl ginčo sprendimo teismui neskundžiama, tačiau dalyvis, nesutinkantis su Operatoriaus išvada, turi teisę teisės aktų nustatyta tvarka kreiptis į teismą ar kitą ginčus nagrinėjančią instituciją dėl ginčo tarp dalyvių nagrinėjimo iš esmės. 

.	Reglamento keitimas

.	Reglamento nuostatos yra keičiamos Tarybos sprendimu teisės aktų nustatyta tvarka.

.	Reglamento pakeitimai ir papildymai dalyviams yra privalomi nuo jų įsigaliojimo momento be išankstinio dalyvių patvirtinimo ir (ar) sutikimo. 

. Viešai paskelbus apie Reglamento nuostatų pakeitimus, dalyviai įgyja teisę nutraukti Dalyvio sutartį per 14 (keturiolika) dienų nuo pakeitimų įsigaliojimo, informuodami Operatorių apie tai raštu ne vėliau kaip likus 7 (septynioms) dienoms iki numatomo Dalyvio sutarties nutraukimo termino, tačiau bet kuriuo atveju dalyvis privalo įvykdyti visus savo įsipareigojimus Operatoriui ir kitiems biržos dalyviams. 

.	SPECIALIOJI DALIS



. BENDROSIOS NUOSTATOS

.	Apimtis

.	Ši Reglamento dalis yra neatskiriama sudėtinė Reglamento dalis, kuri taikoma dalyviams, prekiaujantiems biržoje biokuro produktais.

.	Jeigu Reglamento Specialiosios ir Bendrosios dalių nuostatos nesutampa, taikomos Specialiosios dalies nuostatos.

.	Apbrėžimai ir sąvokos

.	Aukciono diena – Prekybos sąlygose nustatyta diena (-os), kai Biokuro biržoje vyksta prekybos sesijos.

.	Aukciono etapas – daugiapakopis mažėjančios kainos aukciono etapas, kurio metu vyksta pardavėjų varžymasis mažinant savo pateiktų pavedimų kainą.  

. Biokuro pirkimo–pardavimo sandorio vertė (toliau – sandorio vertė) – sudaryto sandorio piniginė vertė, nustatoma kaip sandorio kiekio ir kainos sandauga, neįskaitant pridėtinės vertės mokesčio. 
Papunkčio pakeitimai:

.	Biokuro pirkimo–pardavimo sandoris (toliau – sandoris) – dalyvių pavedimų pirkti ir parduoti biokuro produktus pagrindu sudarytas susitarimas dėl biokuro produktų pirkimo–pardavimo pavedimuose nurodytomis sąlygomis.

.	Daugiapakopis mažėjančios kainos aukciono etapas (toliau – aukciono etapas) – prekybos EPS etapas, kurio metu nustatoma galutinė biokuro pirkimo–pardavimo sandorių kaina. Kiekviena aukciono etapo pakopa tęsiasi nustatytą laikotarpį, per kurį dalyviai gali pagerinti savo siūlymus. Dalyviams pagerinus savo siūlymus, aukciono etapas pratęsiamas naujam pakopos laikotarpiui.

.	Minimalus sandorio kiekis – mažiausias biokuro produktų kiekis, dėl kurio pagal konkretų pavedimą gali būti sudarytas biokuro pirkimo–pardavimo sandoris.  

.	Nedalomas pavedimo kiekis – biokuro produktų kiekis, kurio kartotiniais turi būti teikiami pavedimai. 

.	Nestandartinė prekyba – prekyba biokuro produktais taikant nestandartines prekybos ir (ar) sandorių vykdymo sąlygas. 

.	Pavedimo kiekis – pavedime pirkti ir (ar) parduoti nurodomas perkamas ir (ar) parduodamas biokuro produktų kiekis. 

.	Prekybos sąlygos – Operatoriaus rengiamos ir Operatoriaus tinklalapyje skelbiamos Prekybos biokuro produktais sąlygos. 

.	Prekybos sesija – aukciono dienos laikotarpis, kurio metu vyksta prekyba Prekybos sąlygose nustatytais produktais. Prekybos sesija apima pavedimų pateikimo, pardavimo pavedimų keitimo bei aukciono etapus.

.	Sandorio kiekis – biržoje sudarytame sandoryje nustatytas perkamo–parduodamo biokuro kiekis. 

. Tiekimo diena – kalendorinė diena, kurią, pagal biržoje sudaryto sandorio šalių sudarytą tiekimo grafiką, turi būti vykdomas biokuro tiekimas. 
Papunkčio pakeitimai:

.	Tiekimo sąlygos – Operatoriaus rengiamos ir Operatoriaus tinklalapyje skelbiamos Biokuro tiekimo tipinės sąlygos. 

. BIOKURO BIRŽOS DALYVIAI

.	Specialūs reikalavimai Biokuro biržos dalyviams

. Asmenys, norintys prekiauti Biokuro biržoje, be Reglamento Bendrojoje dalyje nustatytų reikalavimų dalyviams, privalo atitikti šiuos specialiuosius reikalavimus:
1)	juridinis asmuo nėra nemokus, likviduojamas dėl bankroto, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus; 
2)	fizinis asmuo nėra nemokus, bankrutuojantis, su kreditoriais sudaręs taikos sutarties (jei šalyje, kurioje jis registruotas, galioja fizinių asmenų bankroto ar panašus įstatymas), sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši;
3)	asmuo turi visus jo veiklai vykdyti reikalingus sertifikatus, leidimus ir (ar) licencijas, jeigu tokios reikalingos. 
Papunkčio pakeitimai:

. Reikalingi pateikti dokumentai:
. Asmuo, pildydamas anketą, Operatoriui patvirtina, kad atitinka nustatytus specialiuosius dalyviams taikomus reikalavimus. Operatorius pasilieka teisę pareikalauti dalyvio pateikti nustatytų reikalavimų atitikimą pagrindžiančius dokumentus, įskaitant, bet neapsiribojant: 
1) VĮ Registrų centro išduotą dokumentą, patvirtinantį jungtinius kompetentingų institucijų tvarkomus duomenis apie asmenį, išduotą ne anksčiau kaip 60 dienų iki Operatoriaus reikalavimo pateikimo;
2) praėjusių 3 (trijų) metų metinių finansinių ataskaitų rinkinį arba paskutinių turimų tarpinių finansinių ataskaitų rinkinį, jeigu juridinis asmuo veiklą vykdo trumpiau nei 1 (vienerius) metus ir neturi sudarytų metinių finansinių ataskaitų rinkinio (juridinio asmens atveju);
3) juridinio asmens galiojančių įstatų kopiją;
4) fizinio asmens dokumentus, patvirtinančius jo teisę verstis individualia veikla pagal pažymą arba verslo liudijimą, arba ūkininko pažymėjimą.
. Biokuro biržos dalyvis, norintis dalyvauti savanoriškoje nacionalinėje schemoje, Operatoriui privalo pateikti šią informaciją apie save arba bet kurį kitą asmenį, kurio teises ir pareigas (jų dalį) yra perėmęs per 5 (penkių) metų trukmės laikotarpį, skaičiuojamą iki kreipimosi į Operatorių dėl tapimo nacionalinės schemos dalyviu dienos:
1) dalyvio turimus ir (ar) minėtu 5 (penkių) metų trukmės laikotarpiu turėtus sertifikatus, patvirtinančius biokuro atsekamumą, atitiktį tvarumo ir (ar) šilumos efektą sukeliančių dujų kiekio sumažėjimo kriterijams, arba dalyvavimą analogiškoje sertifikavimo schemoje patvirtinančius dokumentus. Jei dalyvio turimų (turėtų) sertifikatų galiojimas ar dalyvavimas analogiškoje sertifikavimo schemoje yra (buvo) sustabdytas ar panaikintas – tokį sustabdymą ar panaikinimą patvirtinančius duomenis;
2) Reglamento 11.2.2 1) papunktyje nurodyto sertifikato ar dalyvavimo analogiškoje sertifikavimo schemoje auditų, atliktų per 3 (trijų) metų trukmės laikotarpį, skaičiuojamą iki kreipimosi į Operatorių dėl tapimo nacionalinės schemos dalyviu dienos, duomenis, išvadas, jeigu tokių auditų rezultate buvo nustatyti atitikties keliamiems sertifikavimo reikalavimams trūkumai;
3) tuo atveju, jei Reglamento 11.2.2 1) papunktyje nurodyto sertifikato galiojimas arba dalyvavimas analogiškoje sertifikavimo schemoje buvo sustabdytas ar pasibaigė iki pirmojo tokio sertifikato ar sertifikavimo schemos reikalavimų laikymosi audito, informaciją, patvirtinančią tokio sertifikato ar sertifikavimo schemos galiojimo sustabdymo ar pabaigos priežastis.
. Asmeniui nesuteikiama teisė dalyvauti nacionalinėje schemoje, o, jei tokia teisė būtų buvusi suteikta, yra panaikinama, jeigu paaiškėja, kad:
1) asmuo Operatoriui nepateikė ar pateikė neteisingą informaciją, apie Reglamento 11.2.2 1) papunktyje nurodytas aplinkybes;
2) asmens turimo (turėto) sertifikato ar dalyvavimo analogiškoje sertifikavimo schemoje audito, atlikto per 2 (dviejų) metų laikotarpį, skaičiuojamą iki kreipimosi į Operatorių dėl tapimo nacionalinės schemos dalyviu dienos, rezultate buvo nustatyti atitikties keliamiems sertifikavimo reikalavimams esminiai trūkumai dėl kurių toks sertifikatas ar dalyvavimas analogiškoje sertifikavimo schemoje buvo panaikintas;
3) Reglamento 11.2.2 1) papunktyje nurodyto sertifikato galiojimas arba dalyvavimas analogiškoje sertifikavimo schemoje buvo sustabdytas ar pasibaigė iki pirmojo tokio sertifikato ar sertifikavimo schemos reikalavimų laikymosi audito, išskyrus atvejus, jei asmuo įrodo, kad toks auditas nebuvo atliktas dėl objektyviai pateisinamų priežasčių. 
. Dalyvis, dalyvaudamas nacionalinėje schemoje, užtikrina, kad jo pateikta informacija ir duomenys apie perkamų ar parduodamų biokuro produktų ar jų gamybai naudotų žaliavų atitiktį tvarumo ir (ar) šilumos efektą sukeliančių dujų kiekio sumažėjimo kriterijams ir naudojamą masės balanso sistemą yra tikslūs ir patikimi. Operatorius, vadovaudamasis Centralizuotos prekybos biokuru taisyklėse ir Prekybos sąlygose nustatyta tvarka, vykdo nuolatinę nacionalinės schemos dalyvių pateikiamos informacijos ir duomenų priežiūrą bei stebėseną ir ne rečiau kaip kartą per kalendorinius metus patikrina, ar nacionalinės schemos dalyvio Operatoriui deklaruotas biokuro produktų ar jų gamybai naudotų žaliavų masės balansas yra teigiamas.
. Operatoriui pateikiamos dokumentų kopijos turi būti tinkamai patvirtintos. 
Papunkčio pakeitimai:

. Dalyvių kategorijos:
. Dalyviai, vykdantys prekybą biržoje, pagal patikimumą skirstomi į keturias kategorijas: A, B, C ir D. A kategorijai priskiriami patikimiausi dalyviai, kurių pajėgumas įvykdyti savo įsipareigojimus yra itin didelis, D kategorijai – mažiausiai patikimi dalyviai, kurių pajėgumas kelia didelę riziką, kad prisiimti įsipareigojimai gali būti neįvykdyti arba įvykdyti netinkamai. Skirtingoms dalyvių kategorijoms Prekybos sąlygose gali būti nustatomi apribojimai teikti pavedimus dėl tam tikrų ar visų biokuro produktų ar sudaromų sandorių, priklausomai nuo jų vertės dydžio. Taip pat priklausomai nuo dalyvių kategorijos gali skirtis prievolių įvykdymo užtikrinimo priemonių dydis ar sąlygos.
. Dalyviai skirstomi į kategorijas pagal dalyvio anketoje ir prie jos pridedamuose dokumentuose pateiktą informaciją, taip pat kitą Operatoriui prieinamą informaciją. Tas pats dalyvis gali turėti skirtingą dalyvio patikimumo kategoriją kaip pirkėjas ir kaip pardavėjas. Pakeitus esamus ar nustačius naujus dalyvių kategorijų priskyrimo kriterijus, dalyviams, sudarant naujus sandorius, atitinkamai taikomi pakeisti arba nauji kriterijai.
. Dalyviams-pardavėjams taikomi kategorijų priskyrimo kriterijai ir leidžiama sudaryti sandorių trukmė:
	Kategorija			Reikalavimai		A		B		C		D
	Bendras dalyvio patiektų biokuro produktų pagal biržoje sudarytus sandorius kiekis per praėjusius 3 (tris) finansinius metus arba nuo dalyvio-pardavėjo statuso įgijimo dienos, jei biržos dalyviu yra trumpiau kaip 3 (tris) finansinius metus		≥ 250 000 MWh		–		–		–
	Bendras dalyvio patiektų biokuro produktų (tiek pagal biržoje sudarytus sandorius, tiek už biržos ribų) kiekis per paskutinius 3 (tris) finansinius metus arba nuo dalyvio veiklos vykdymo pradžios, jeigu dalyvis veiklą vykdo trumpiau nei 3 (tris) finansinius metus		≥ 500 000 MWh		≥ 200 000 MWh		≥ 50 000 MWh		–
	Dalyvio ilgalaikio turto suma, apskaičiuota pagal naujausias paskelbtas finansines ataskaitas, sudarytas už ne senesnius kaip praėjusius kalendorinius metus, Eur:		≥ 3 mln. Eur		≥ 1 mln. Eur		≥ 0,5 mln. Eur		–
	Biokuro rezervo poreikio procentinė dalis nuo šildymo sezonui sudarytų pusmečio ir ketvirčio trukmės pristatymo laikotarpio sandorių bendro likusio pristatyti biokuro kiekio, MWh		30 %		–
	Dalyvio nepertraukiamo dalyvavimo savanoriškoje nacionalinėje schemoje ar kitoje savanoriškoje tarptautinėje schemoje pagal Europos Parlamento ir Tarybos direktyvą (ES) 2018/2001 trukmė (mėnesiais)		≥ 12 mėn.		≥ 6 mėn.		≥ 3 mėn.		–
	Kredito rizikos vertinimo paslaugas teikiančių asmenų nustatytas vėlavimo atsiskaityti reitingas (ar jo atitikmuo) ar bankroto reitingas (ar jo atitikmuo) – vertinant geresnįjį iš dviejų		Žema rizika		Vidutinė rizika		Aukštesnė nei vidutinė rizika		–
	Leidžiamų sudaryti sandorių trukmė		Savaitės			Mėnesio			Ketvirčio			Pusmečio			Rezerviniai sandoriai		Savaitės			Mėnesio			Ketvirčio			Pusmečio		Savaitės			Mėnesio			Ketvirčio		Savaitės			Mėnesio


Papunkčio pakeitimai:

. Dalyviams-pirkėjams taikomi kategorijų priskyrimo kriterijai ir leidžiama sudaryti sandorių trukmė:
	Kategorija			Reikalavimai		A		B		C		D
	Šilumos tiekimo licencija arba galiojanti šilumos pirkimo-pardavimo sutartis 		Privaloma 		–		–		–
	Bendras dalyvio įsigytų biokuro produktų pagal biržoje sudarytus sandorius kiekis per praėjusius 3 (tris) finansinius metus arba nuo dalyvio-pirkėjo statuso įgijimo dienos, jei biržos dalyviu yra trumpiau kaip 3 (tris) finansinius metus		–		≥ 200 000 MWh		–		–
	Bendras dalyvio įsigytas biokuro kiekis (tiek biržoje, tiek už biržos ribų) per paskutinius 3 (tris) finansinius metus arba nuo dalyvio veiklos vykdymo pradžios, jeigu dalyvis veiklą vykdo mažiau nei 3 (tris) finansinius metus		–		–		≥ 200 000 MWh		–
	Dalyvio ilgalaikio turto suma, apskaičiuota pagal naujausias paskelbtas finansines ataskaitas, sudarytas už ne senesnius kaip praėjusius kalendorinius metus Eur:			(Šis kriterijus netaikomas dalyviams, turintiems galiojančią šilumos tiekimo licenciją arba šilumos pirkimo-pardavimo sutartį).		–		≥ 3 mln. Eur		≥ 1 mln. Eur		–
	Kredito rizikos vertinimo paslaugas teikiančių asmenų nustatytas vėlavimo atsiskaityti reitingas (ar jo atitikmuo)		Žema rizika		Vidutinė rizika		Aukštesnė nei vidutinė rizika		–
	Leidžiamų sudaryti sandorių trukmė		Savaitės			Mėnesio			Ketvirčio			Pusmečio			Rezerviniai sandoriai		Savaitės			Mėnesio			Ketvirčio			Pusmečio			Rezerviniai sandoriai		Savaitės			Mėnesio		Savaitės			Mėnesio

Pastabos:
) Jeigu dalyviai-pirkėjai, turintys galiojančią šilumos tiekimo licenciją, netenkina A kategorijai nustatytų kriterijų, jiems suteikiama B kategorija neatsižvelgiant į B kategorijai nustatytus kriterijus.
) Jeigu dalyviai-pirkėjai, turintys galiojančią šilumos pirkimo-pardavimo sutartį su šilumos tiekimo licenciją turinčiu subjektu, netenkina A arba B kategorijai nustatytų kriterijų, jiems suteikiama C kategorija neatsižvelgiant į C kategorijai nustatytus kriterijus. 

. Operatorius nustato ir savo tinklalapyje skelbia Biržos dalyvių kategorijų priskyrimo ir peržiūrėjimo taisykles. Operatorius, stebėdamas kaip biržos dalyvis laikosi Reglamento nuostatų, turi teisę mažinti biržos dalyviui suteiktą kategoriją, ar apriboti leidžiamų sudaryti sandorių trukmę, apriboti dalyvio galimybę sudaryti sandorius su kitu biržos dalyviu ar pasinaudoti kito biržos dalyvio pajėgumais atsižvelgiant į dalyvio: finansinio patikimumo rodiklius (atlikdamas individualų vertinimą); pateiktų užtikrinimo priemonių panaudojimo istoriją; biokuro tiekimo ar pirkimo patirtį ir sandorių vykdymo duomenis; tiekiamo biokuro atitiktį produkto specifikacijai. 

. Dalyvis turi nuolat atitikti konkrečiai dalyvių kategorijai, kuriai jis priskirtas, keliamus reikalavimus. Operatorius reguliariai, ne rečiau kaip kartą per kalendorinius metus iki birželio 30 d., patikrina, ar dalyviai atitinka jiems keliamus reikalavimus. Nustatęs, kad dalyvis neatitinka jam priskirtai kategorijai keliamų reikalavimų, Operatorius turi teisę reikalauti dalyvio užtikrinti nustatytų reikalavimų laikymąsi ir (ar) vienašališku sprendimu priskirti dalyvį kitai kategorijai. Dalyvis, nesutinkantis su tokiu Operatoriaus sprendimu, turi teisę pateikti Operatoriui papildomus dokumentus ir informaciją, pagrindžiančius jo atitikimą būtent tai dalyvių kategorijai keliamiems reikalavimams. Dalyvio papildomai pateiktus dokumentus ir informaciją Operatorius įvertina ir dėl jų priima sprendimą ne vėliau kaip per 20 (dvidešimt) darbo dienų.
. Už kategorijos nustatymą, reguliarų patikrinimą ar kategorijos peržiūrėjimą pagal dalyvio pateiktą prašymą taikomi prekybos biržoje įkainiai, kurie yra skelbiami Operatoriaus tinklalapyje. 

.	Asmenų grupės, veikiančios jungtinės veiklos sutarties pagrindu, dalyvavimas biržoje 

.	Biokuro biržos dalyviu-pardavėju gali tapti ir asmenų grupė, veikianti jungtinės veiklos sutarties pagrindu. Visi asmenų grupę, veikiančią jungtinės veiklos sutarties pagrindu, sudarantys asmenys yra laikomi vienu biržos dalyviu. 

.	Asmenų grupę, veikiančią jungtinės veiklos sutarties pagrindu, sudarantys asmenys negali savarankiškai (t. y. atskirai nuo kitų šią asmenų grupę, veikiančių jungtinės veiklos sutarties pagrindu, sudarančių asmenų) dalyvauti biržoje. 

.	Jeigu biržoje esantis dalyvis pageidauja biržoje dalyvauti asmenų grupėje, veikiančioje jungtinės veiklos sutarties pagrindu, tokio dalyvio narystė biržoje sustabdoma. Nutraukus jungtinės veiklos sutartį ir įvykdžius visus tokia veikla prisiimtus įsipareigojimus (tiek Operatoriui, tiek kitiems dalyviams pagal biržoje sudarytus biokuro pirkimo–pardavimo sandorius), asmens narystė biržoje gali būti atnaujinta. 

.	Asmenų grupę sudarantys asmenys kiekvienas atskirai privalo atitikti Reglamento Bendrojoje dalyje nustatytus reikalavimus biržos dalyviams bei Reglamento 11.1 papunktyje nustatytus specialiuosius reikalavimus Biokuro biržos dalyviams. 

.	Bendrojoje dalyje bei Reglamento 11.2 papunktyje nustatyti dokumentai privalo būti pateikti apie kiekvieną asmenų grupę, veikiančią jungtinės veiklos sutarties pagrindu, sudarantį asmenį. 

.	Asmenų grupė, veikianti jungtinės veiklos pagrindu, pageidaujanti tapti Biokuro biržos dalyviu, be kitų Reglamento Bendrojoje dalyje ir Reglamento 11.2 papunktyje nurodytų turimų pateikti dokumentų, privalo Operatoriui pateikti jungtinės veiklos sutarties kopiją.

.	Asmenų grupės sudaryta jungtinės veiklos sutartis visą jos galiojimo laikotarpį privalo atitikti Operatoriaus patvirtintas tipines jungtinės veiklos sutarties sąlygas. Jungtinės veiklos sutartis gali būti keičiama bei iš jungtinės veiklos asmenys gali pasitraukti tik gavę išankstinį rašytinį Operatoriaus sutikimą. 

.	Be išankstinio rašytinio Operatoriaus sutikimo vienam ar keliems asmenims pasitraukus iš asmenų grupės, veikiančios jungtinės veiklos sutarties pagrindu, ar pakeitus ir (ar) nutraukus jungtinės veiklos sutartį, Operatorius turi teisę vienašališkai be išankstinio įspėjimo sustabdyti ir (ar) nutraukti tokių asmenų narystę biržoje be jokių neigiamų pasekmių Operatoriui. 

.	Už Reglamente nustatytų įsipareigojimų ir Biokuro biržoje sudarytų sandorių tinkamą įvykdymą asmenų grupę sudarantys asmenys atsako solidariai. Dalyviui pasitraukus iš asmenų grupės, veikiančios jungtinės veiklos sutarties pagrindu, dalyvis pagal iki pasitraukimo iš jungtinės veiklos sutarties momento prisiimtus įsipareigojimus iki jų visiško įvykdymo atsako taip, kaip jis atsakytų būdamas jungtinės veiklos sutarties šalimi. Toks įsipareigojimas privalo būti numatytas jungtinės veiklos sutartyje, kurios pagrindu asmenų grupė veikia kaip biržos dalyvis. 

.	Jungtinės veiklos sutarties pagrindu veikiančius asmenis atstovauja jungtinės veiklos sutartyje nurodytas vadovaujantysis partneris. Asmenų grupė, veikianti jungtinės veiklos sutarties pagrindu, gali kiekvienam atskiram biržoje sudarytam sandoriui paskirti konkretų asmenį, per kurį turi būti vykdomi atsiskaitymai pagal konkretų biržoje sudarytą sandorį. Bet kuriuo atveju konkrečiam biokuro pirkimo–pardavimo sandoriui gali būti paskirtas tik vienas asmuo, per kurį kita sandorio šalis turėtų vykdyti atsiskaitymus. 

.	Priskiriant asmenų grupę, veikiančią jungtinės veiklos sutarties pagrindu, konkrečiai dalyvių kategorijai yra vertinamas bendras visų tokią asmenų grupę sudarančių asmenų patikimumas, t. y. asmenų grupę, veikiančią jungtinės veiklos sutarties pagrindu, sudarantys asmenys visi kartu turi atitikti nustatytus dalyvių priskyrimo konkrečioms dalyvių kategorijoms kriterijus. 

. PREKYBOS TVARKA

.	Aukciono dienos

.	Prekyba biokuro biržoje vyksta ir sandoriai sudaromi Prekybos tvarkaraštyje nustatytomis aukciono dienomis. 

.	Tą pačią aukciono dieną gali būti organizuojama viena ar kelios prekybos sesijos. Kiekvienoje iš prekybos sesijų gali būti prekiaujama skirtingais biokuro produktais. Tikslų prekybos sesijų skaičių ir kiekvienoje iš jų prekiaujamų produktų sąrašą nustato Operatorius ir skelbia Prekybos sąlygose. 

.	Prekybos sąlygos

.	Prekybos sąlygas tvirtina, keičia ir savo tinklalapyje skelbia Operatorius. Prekybos sąlygose nustatoma: 

)	biržoje prekiaujamų biokuro produktų sąrašas;

)	biokuro produktų kokybinės savybės ar kokybinių savybių ribos;

)	pristatymo laikotarpiai;

) biokuro produktų prekybos matavimo vienetai; 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

)	produktams taikomas nedalomas pavedimo kiekis;

)	minimalus sandorio kiekis;

)	papildomos pavedimų vykdymo sąlygos;

)	biokuro produktų kainų pokyčių ribos (t. y. maksimalus konkretaus biokuro produkto kainos pokytis lyginant su ankstesne prekybos sesija, išreikštas procentais);

)	atskiroms dalyvių kategorijoms taikomi apribojimai teikti pavedimus dėl konkrečių ar visų biokuro produktų;

)	nestandartinės sąlygos;

)	prekybos tvarkaraštis;
) dalyvavimo nacionalinėje schemoje sąlygos ir tvarka; 
Papildyta papunkčiu:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

)	kiti Operatoriaus nuožiūra prekybai svarbūs duomenys. 

Papunkčio numeracijos pakeitimas:
Nr. O3E-1371,
2024-10-31,
paskelbta TAR 2024-10-31, i. k. 2024-18925        

.	Operatorius kiekvienam produktui nustato ir prekybos sąlygose skelbia nedalomą pavedimo kiekį. Pavedimo kiekis nurodomas nedalomo kiekio kartotiniais. 

.	Operatorius gali nustatyti galimybę dalyviams pasirinkti minimalų sandorio kiekį, nurodomą kaip biokuro produktų kiekis, kuris turi būti pristatomas per savaitę. Jeigu dalyvis teikia pavedimą dėl mažesnio biokuro kiekio nei Operatoriaus jam nustatytas leidžiamas minimalaus sandorio kiekis, dalyvis gali nustatyti, kad minimaliu sandorio kiekiu būtų laikomas pavedimo kiekis. 

.	Jeigu pavedime yra nustatomas minimalaus sandorio kiekis, pagal tokį pavedimą sandoriai sudaromi tik su tais priešpriešiniais pavedimais, kurių kiekis (ar likusi neįvykdyta jo dalis) yra ne mažesnis nei nustatytas minimalaus sandorio kiekis. 

.	Prekybos tvarkaraštyje nustatoma: 

1)	aukciono dienos;

2)	aukcionų dienomis organizuojamos prekybos sesijos; 

3)	kiekvienoje prekybos sesijoje prekiaujamų produktų sąrašas;

4)	kiekvienos prekybos sesijos atveju: 

i)	pavedimų pateikimo etapo laikas; 

ii)	pardavimo pavedimų keitimo etapo laikas; 

iii)	aukciono etapo laikas; 

iv)	preliminarių rezultatų paskelbimo laikas; 

v)	dalyvių pretenzijų dėl prekybos rezultatų pateikimo terminas; 

vi)	galutinių rezultatų paskelbimo laikas. 

.	Operatorius sudaro ir savo tinklalapyje skelbia biržos prekybos kalendorių ne mažiau kaip 6 kalendoriniams mėnesiams į priekį. Prekybos kalendoriuje nurodomos konkrečios prekybos aukcionų datos ir pristatymo laikotarpiai, dėl kurių to konkretaus aukciono metu gali būti sudaromi sandoriai biržoje. 

.	Biokuro produktai

.	Operatorius, atsižvelgdamas į konkrečių biokuro rūšių paklausą ir pasiūlą, parenka biokuro rūšis ir tų rūšių kokybines savybes ar kokybinių savybių ribas, atsižvelgdamas į standarto LST EN ISO 17225-1 reikalavimus. 

.	Operatorius nustato pristatymo laikotarpius, dėl kurių biržoje gali būti sudaromi biokuro pirkimo–pardavimo sandoriai ir per kuriuos pagal sudarytus sandorius pardavėjai privalo pristatyti, o pirkėjai priimti biokuro produktus. Biržoje prekiaujama būsimiems pristatymo laikotarpiams. 

.	Pristatymo laikotarpiu gali būti nustatoma kalendorinė savaitė, mėnuo, ketvirtis, pusė metų ir metai. Pristatymo laikotarpiai susideda iš kalendorinių savaičių. Kalendorinė savaitė prasideda kalendorinės savaitės pirmadienį 00.00 val. ir baigiasi kalendorinės savaitės sekmadienį 24.00 val. Pristatymo laikotarpių kalendorių sudaro ir savo tinklalapyje skelbia Operatorius. 

.	Pavedimų teikimas

.	Dalyviai gali teikti pavedimus pirkti ir (ar) parduoti biokuro produktus prekybos sesijos metu.

. Pavedimai teikiami per EPS. Prie EPS prisijungiama per Operatoriaus tinklalapį. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Dalyvio teikiamuose pavedimuose turi būti nurodoma:

)	dalyvio, teikiančio pavedimą, pavadinimas;

)	pavedimo rūšis: pavedimas pirkti arba pavedimas parduoti;

)	biokuro rūšies pavadinimas;

)	biokuro produkto pristatymo laikotarpis;

) pavedimo kiekis (nedalomo kiekio kartotinis); 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

)	maksimali perkamo biokuro produkto kaina (pavedimo pirkti atveju) arba minimali biokuro produkto pardavimo kaina (pavedimo parduoti atveju); 

)	biokuro produkto buvimo (pavedimo parduoti atveju) ar pristatymo (pavedimo pirkti atveju) vieta;

) pasirinktinai – biokuro produkto transportavimo įkainis vienam kelio kilometrui vienam energetinės vertės vienetui ar kitam masės ar tūrio vienetui, kuriuo vykdoma prekyba (netaikoma pirkimo pavedimams); 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

)	pavedimo galiojimo laikotarpis;

)	minimalus sandorio kiekis (jei taikoma);

)	kiti Operatoriaus nustatyti duomenys (pvz., transporto priemonės tipas).

.	Dalyvis gali pasirinkti pavedimo galiojimo laiką. Dalyviui nepasirinkus pavedimo galiojimo laiko, laikoma, kad pavedimas galioja iki artimiausios aukciono dienos.

.	Nurodyta pavedimo kaina reiškia, kad pirkėjas sutinka įsigyti nurodytą biokuro produktą už pirkimo pavedime nurodytą arba mažesnę kainą, o pardavėjas sutinka parduoti ir pristatyti pirkėjui nurodytą biokuro produktų kiekį už pardavimo pavedime nurodytą arba didesnę kainą. 

. Pavedime biokuro produktų kaina nurodoma vienos dešimtosios valiutos, kuria vykdoma prekyba, tikslumu. Transportavimo įkainis nurodomas vienos šimtosios valiutos, kuria vykdoma prekyba, tikslumu. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. Galutinė pardavimo pavedimo kaina kiekvienam pirkimo pavedimui nustatoma prie pardavimo pavedime nurodytos biokuro produktų kainos pridedant transportavimo kaštus. Transportavimo kaštai apskaičiuojami kaip faktinio atstumo tarp pavedime parduoti nurodytos biokuro produkto buvimo vietos ir pavedime pirkti nurodytos biokuro produkto pristatymo vietos (pristatymo atstumas) bei pardavimo pavedime nurodyto biokuro produkto pristatymo įkainio sandauga. Transportavimo kaštai apvalinami vienos dešimtosios valiutos, kuria vykdoma prekyba, tikslumu į didesnę pusę tokiu būdu: jeigu apskaičiuotų transportavimo kaštų, išreikštų valiuta, kuria vykdoma prekyba, šimtosios skaičius yra nuo 0,01 (vienos šimtosios) iki 0,09 (devynių šimtųjų), prie transportavimo kaštų skaičiaus pridedama viena dešimtoji, o šimtoji prilyginama 0 (nuliui). 
Pvz., jeigu apskaičiuota transportavimo kaštų suma sudaro 5,31 eurą, laikoma, kad transportavimo kaštai lygūs 5,4 eurai. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Pristatymo atstumą nustato EPS. Pardavėjas savo paskyroje mato EPS nustatytus atstumus iki kiekvienos pirkėjo nurodytos biokuro produktų pristatymo vietos. Dalyviai turi teisę kreiptis į Operatorių prašydami patikslinti EPS nustatytą pristatymo iki konkretaus pirkėjo atstumą. Pakoreguotas pristatymo atstumas taikomas tik būsimiems dalyvio pavedimams ir sandoriams.

.	Energijos išteklių rinkos įstatyme nustatytais atvejais prekybos sąlygose Operatorius gali nustatyti konkretaus biokuro produkto maksimalias vienos prekybos sesijos kainos pokyčio ribas lyginant su paskutinės prekybos sesijos vidutine svertine sudarytų sandorių kaina. Nustačius kainų pokyčio ribas, dalyvio teikiamo pavedimo kaina turi patekti į nustatytas kainų ribas. 

.	Pavedimas įsigalioja nuo pavedime nurodyto pavedimo įsigaliojimo laiko. Jeigu pavedime nėra nurodytas pavedimo įsigaliojimo laikas, laikoma, kad pavedimas galioja nuo jo įregistravimo EPS momento. Pavedimas galioja tol, kol jo pagrindu sudaromas visos pavedimo apimties biokuro pirkimo–pardavimo sandoris, pavedimas yra atšaukiamas jį pateikusio dalyvio ar Operatoriaus, baigiasi pavedimo galiojimo laikas, baigiasi prekyba tuo konkrečiu produktu ar anuliuojamas kitais Reglamente nustatytais pagrindais.

.	Biokuro kaina

. Pavedimuose perkamo‒parduodamo biokuro kainos nurodomos be pridėtinės vertės mokesčio. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Pardavėjo galutinė pavedime nurodoma biokuro pardavimo kaina turi apimti visus su sandorio vykdymu susijusius pardavėjo kaštus, įskaitant parduoto biokuro pristatymo į pirkėjo pavedime nurodytą pristatymo vietą kaštus, biokuro gamybos, sandėliavimo, pakrovimo, iškrovimo kaštus. 

.	Aukciono vykdymo tvarka 

.	Aukciono dieną kiekviena iš prekybos sesijų susideda iš tokių etapų:

)	pavedimų pateikimo etapas. Jo metu pirkėjai ir pardavėjai turi teisę teikti, keisti ir (ar) atšaukti savo prekybos pavedimus; 

)	pavedimų keitimo etapas. Jo metu pardavėjai turi teisę koreguoti ir (ar) atšaukti esamus pavedimus bei teikti naujus pavedimus. Pirkėjai šiame etape neturi teisės pateikti naujų ar koreguoti esamų pavedimų, tačiau turi teisę atšaukti anksčiau pateiktus pavedimus; 

) aukciono etapas. Prekybos sąlygose nustatytu laiku prasideda daugiapakopis mažėjančios kainos aukciono etapas. Šiame etape dalyviai neturi teisės atšaukti esamų pavedimų ir (ar) pateikti naujų pavedimų. Šiame etape pardavėjai gali mažinti pateiktų pavedimų kainą neribotą kartų skaičių. Pavedimų kaina kiekvieną kartą turi būti sumažinama ne mažesne kaip 0,1 (viena dešimtąja) valiutos, kuria vykdoma prekyba,  dalimi 0,1 (vienos dešimtosios) tokios valiutos tikslumu.
Aukciono etapas tęsiasi 3 (tris) minutes. Jeigu per šį laikotarpį pardavėjas sumažina pardavimo pavedimo kainą ir toks pavedimo kainos pakeitimas įtakoja preliminarius prekybos rezultatus (pasikeičia sandorius sudarantys dalyviai ir (arba) sandorių kaina, ir (arba) kiekis), to konkretaus produkto aukciono etapas pratęsiamas naujam 3 (trijų) minučių laikotarpiui nuo pakeisto pavedimo įvedimo momento.
Aukciono etapas gali būti pratęsiamas neribotą kartų skaičių, bet ne ilgiau nei iki Prekybos sąlygose nustatyto aukciono etapo pabaigos laiko.
Pasibaigus aukciono etapui per pretenzijų pateikimo laikotarpį pirkėjai turi teisę kreiptis į Operatorių raštu (o jeigu toks funkcionalumas realizuotas EPS – EPS priemonėmis) su prašymu iki 10 (dešimties) procentų (imtinai) padidinti einamosios kalendorinės savaitės pristatymo laikotarpio pavedimų kainą. Tokie pakeisti pavedimai yra vykdomi po to, kai pagal Reglamento 12.7.2 papunktį yra įvykdomi visi aukciono etapo metu pateikti pavedimai. 
Papunkčio pakeitimai:
Nr. O3E-763,
2020-08-31,
paskelbta TAR 2020-08-31, i. k. 2020-18211            
Nr. O3E-1562,
2022-11-14,
paskelbta TAR 2022-11-14, i. k. 2022-22886            
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Pavedimų įvykdymas

.	Pavedimai įvykdomi, jeigu pavedime pirkti ir pavedime parduoti nurodytas tas pats biokuro produktas, pavedimo parduoti kaina yra mažesnė ar lygi pavedimo pirkti kainai ir sutampa kitos pavedimų pirkti ir parduoti įvykdymo sąlygos, nustatytos Reglamente ir Prekybos sąlygose. Pavedimai neįvykdomi, jeigu abi sandorio šalys yra tas pats dalyvis.

.	Pasibaigus aukciono etapui EPS prioriteto tvarka realizuoja pirkimo pavedimus su pardavimo pavedimais, kurių sąlygos sutampa ir kurių pirkimo ir pardavimo kainų skirtumas yra didžiausias. Jeigu dviejų ar daugiau pavedimų kainų skirtumas yra vienodas, pavedimai realizuojami jų įvedimo į EPS tvarka (pirmiau vykdomas anksčiau į EPS įvestas pavedimas). EPS visiškai įvykdžius dalyvio pavedimą, jis yra pašalinamas iš EPS. Jei dalyvio pavedimas įvykdomas iš dalies ir pavedimo galiojimo laikas nepasibaigęs, likusi pavedimo dalis lieka įregistruota EPS. Tokio pavedimo pateikimo laiku laikomas pradinio pavedimo pateikimo laikas. Jeigu likusi pavedimo dalis yra mažesnė nei nustatytas minimalus sandorio dydis, tokia likusi pavedimo dalis yra anuliuojama (pašalinama iš EPS).

.	Likę pavedimai realizuojami tokia pačia tvarka, kol skirtumas tarp pirkėjų ir pardavėjų pavedimų kainų yra neneigiamas arba tol, kol realizuojamas visas EPS esantis pavedimų pirkti arba pavedimų parduoti kiekis.

.	Sandorių kaina

.	Pagal konkretų pirkėjo pavedimą sudaromiems biokuro pirkimo–pardavimo sandoriams nustatoma viena kaina, kuri lygi paskutinio pardavėjo pavedimo, realizuoto su tuo konkrečiu pirkėjo pavedimu, kainai. Šia kaina pirkėjas atsiskaito su visais pardavėjais, kurių pateikti pavedimai ar jų dalis buvo realizuoti su šiuo pirkėjo pavedimu. 

.	Pagal konkretų pardavėjo pavedimą sudaromi biokuro pirkimo–pardavimo sandoriai gali būti sudaromi skirtingomis kainomis, kurių kiekvieno kaina apskaičiuojama Reglamento 12.8.1 papunktyje nustatyta tvarka.

.	Prekybos rezultatų skelbimas 

Operatorius prekybos rezultatus skelbia prekybos tvarkaraštyje nustatytu metu. Esant nenumatytoms aplinkybėms Operatorius konkrečiu atveju turi teisę nustatyti kitą prekybos rezultatų paskelbimo laiką. 

.	Nestandartinė prekyba

.	Operatorius, įvertinęs rinkos dalyvių poreikius, galimą paklausą ir pasiūlą, turi teisę organizuoti prekybą biokuro produktais taikant nestandartines prekybos ir (ar) sandorių vykdymo sąlygas. 

Pvz., biokuro produktais dėl itin mažų kiekių; biokuro produktais, kai biokuro pirkimo–pardavimo sandorių vykdymui keliami specialūs pristatymo reikalavimai; pristatymas tik skiedravežiais, iškraunamais per šoną; pristatymas geležinkelių transportu ir pan. 

.	Nestandartinės prekybos pavedimai vykdomi atskirai nuo visų kitų biržos pavedimų. 

.	Pirkėjai, norėdami vykdyti nestandartinę prekybą, turi pateikti Operatoriui prašymą dėl atskiros prekybos aikštelės sukūrimo, kurioje turi nurodyti bei pagrįsti reikalingas nestandartines prekybos ir (ar) sandorių vykdymo sąlygas. 

.	Pardavėjai, teikdami prekybos pavedimus dėl nestandartinės prekybos, sutinka biokurą pristatyti pirkėjui laikantis nustatytų nestandartinių sąlygų. 

.	Nestandartinės prekybos pavedimai vykdomi tik su kitais nestandartinės prekybos pavedimais. 

.	Išskyrus šiame 12.10 papunktyje nustatytas išimtis, visos kitos pavedimų teikimo, prekybos vykdymo ir sandorių vykdymo sąlygos, nustatytos Reglamente, galioja ir vykdant nestandartinę prekybą. 

. SANDORIŲ SUDARYMAS IR GALIOJIMAS

.	Biokuro pirkimo–pardavimo sandorių sudarymas

.	Sandoriai EPS sudaromi automatiškai dalyvių pateiktų pavedimų pagrindu be atskiro dalyvių patvirtinimo. Sandoriai laikomi sudarytais nuo galutinių prekybos rezultatų paskelbimo momento. 

.	Paskelbus prekybos rezultatus, dalyviams, kurių pavedimai yra visiškai ar iš dalies realizuoti ir kurių pagrindu yra sudaryti biokuro pirkimo–pardavimo sandoriai, per EPS ir (ar) ryšio priemonėmis pateikiama elektroninė sudarytos biokuro pirkimo–pardavimo sutarties ar sutarčių kopijos. 

.	Biokuro pirkimo–pardavimo sandorių įsigaliojimas 

.	Einamosios savaitės pristatymo laikotarpių biokuro pirkimo–pardavimo sandoriai įsigalioja nuo jų sudarymo momento. 

.	Kitų pristatymo laikotarpių biokuro pirkimo–pardavimo sandoriai įsigalioja tik Operatoriui EPS ir (arba) ryšio priemonėmis patvirtinus, kad dalyviai tinkamai įvykdė Reglamento 17.2 papunktyje nustatytą įsipareigojimą pateikti papildomas užtikrinimo priemones. Reglamento 17.2 papunktyje nustatytas dalyvių įsipareigojimo įvykdymas yra būtina sandorio įsigaliojimo sąlyga. Iki Operatoriaus patvirtinimo pateikimo sandorio šalims sandoris laikomas sudarytu, bet neįsigaliojusiu. 

.	Biokuro pirkimo–pardavimo sandorių nutraukimo atvejai

. Pirkėjo iniciatyva sandoriai gali būti vienašališkai nutraukti ne teismo tvarka, apie tai raštu įspėjus kita sandorio šalimi esantį dalyvį ir Operatorių ne vėliau kaip prieš 10 (dešimt) kalendorinių dienų šiais atvejais:
) jeigu pardavėjas, nepaisydamas gauto rašytinio įspėjimo, pakartotinai pažeidžia tiekimo grafiką pagal tą sandorį. Siekiant aiškumo laikoma, jog tiekimo grafikas konkrečią pristatymo savaitę buvo pažeistas, jeigu dalyvis-pardavėjas per pristatymo savaitę nepristato daugiau nei 20 % (dvidešimt procentų) pagal tiekimo grafiką turėto pristatyti biokuro produktų kiekio;
) jeigu pardavėjas, nepaisydamas gauto rašytinio įspėjimo, pakartotinai pristatė daugiau kaip 20 % (dvidešimt procentų) biokuro produkto kiekio, kuriame yra neleistinų priemaišų. Vertinimas atliekamas už per pristatymo savaitę pristatytą biokuro kiekį;
) jeigu pardavėjas yra asmenų grupė, veikianti jungtinės veiklos sutarties pagrindu, ir be Operatoriaus išankstinio rašytinio sutikimo vienas ar keli šią asmenų grupę sudarantys asmenys pasitraukia iš jungtinės veiklos sutarties, jungtinės veiklos sutartis yra pakeičiama arba nutraukiama. 
Papunkčio pakeitimai:
Nr. O3-14,
2026-01-09,
paskelbta TAR 2026-01-09, i. k. 2026-00284            

. Pardavėjo iniciatyva sandoriai gali būti vienašališkai nutraukti ne teismo tvarka apie tai raštu įspėjus kita sandorio šalimi esantį dalyvį ir Operatorių ne vėliau kaip prieš 10 (dešimt) kalendorinių dienų šiais atvejais:
) jeigu pirkėjas ilgiau nei 5 darbo dienas vėluoja atsiskaityti su pardavėju už faktiškai pristatytą biokuro produktų kiekį. Jeigu pirkėjas, raštu įspėjus, visiškai atsiskaito su dalyviu–pardavėju per nurodytą 10 (dešimties) kalendorinių dienų įspėjimo apie sandorio nutraukimą terminą, pardavėjas praranda teisę nutraukti biokuro pirkimo–pardavimo sandorį;
) jeigu pirkėjas, nepaisydamas gauto rašytinio įspėjimo, pakartotinai nepagrįstai atsisako priimti pagal sudarytą sandorį pristatytą biokuro produktų kiekį. Siekiant aiškumo nustatoma, kad laikoma, jog pirkėjas atsisakė priimti biokuro produktų kiekį konkrečią pristatymo savaitę, jeigu dalyvis-pirkėjas per pristatymo savaitę atsisakė priimti daugiau nei 20 % (dvidešimt procentų) pagal tiekimo grafiką turėto pristatyti biokuro produktų kiekio. 
Papunkčio pakeitimai:
Nr. O3-14,
2026-01-09,
paskelbta TAR 2026-01-09, i. k. 2026-00284            

.	Bet kurios iš šalių iniciatyva sandoriai gali būti vienašališkai nutraukti ne teismo tvarka apie tai raštu informavus kita sandorio šalimi esantį dalyvį ir Operatorių ne vėliau kaip prieš 10 (dešimt) kalendorinių dienų ir sumokėjus kitai šaliai 16.1 papunktyje nustatyto dydžio baudą.

.	Nutraukus sandorį Reglamento 13.3.1 papunktyje (dėl pardavėjo kaltės), 13.3.2 papunktyje (dėl pirkėjo kaltės) nustatytais atvejais, dalyvis, dėl kurio kaltės yra nutraukiamas sandoris, nukentėjusiajam dalyviui turi sumokėti Reglamento 16.1 papunktyje nustatyto dydžio baudą ir atlyginti visus kitus tiesioginius nukentėjusio dalyvio dėl sandorio nutraukimo patirtus nuostolius, kurių nepadengia nurodyta bauda. Nukentėjęs dalyvis turi imtis visų reikiamų priemonių tokių nuostolių dydžio sumažinimui. 

. Jeigu šalys nutraukia sandorį abipusiu susitarimu, šalys privalo užtikrinti, kad toks susitarimas neprieštarauja teisės aktų nuostatoms ir tokiame susitarime yra aptarti kiekvienos iš šalių dėl sandorio nutraukimo patiriamų nuostolių atlyginimo klausimai. Šalių susitarimas dėl sandorio nutraukimo ne vėliau kaip per 5 darbo dienas privalo būti pateiktas Operatoriui. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

. SANDORIŲ VYKDYMAS

.	Biokuro pirkimo–pardavimo sandorių vykdymo bendrosios nuostatos

.	Biržoje sudarytų biokuro pirkimo–pardavimo sandorių pagrindu pardavėjas įsipareigoja savo transportu ir savo lėšomis pristatyti sandoryje sutartą nustatytus kokybinius rodiklius atitinkančių biokuro produktų kiekį į pirkėjo nurodytą biokuro pristatymo vietą, o pirkėjas įsipareigoja priimti kokybišką biokurą jo pristatymo vietoje, patikrinti biokuro kokybines savybes ir kiekį bei atsiskaityti už jį Reglamente nustatyta tvarka ir sąlygomis. 

.	Pardavėjas turi teisę biokuro tiekimui pasitelkti trečiuosius asmenis, tačiau visa atsakomybė už tinkamą įsipareigojimų pagal sudarytus sandorius įvykdymą tenka pardavėjui. 

.	Biržoje sudarytų sandorių vykdymo tvarką nustato Operatoriaus tvirtinamos ir jo tinklalapyje skelbiamos Tiekimo sąlygos. 

. Pristatyto biokuro kiekis ir kokybinių rodiklių reikšmės, energetinė vertė nustatomi vadovaujantis:
1)	LR energetikos ministro įsakymu tvirtinamomis Kietojo biokuro apskaitos taisyklėmis ir, kiek tai neprieštarauja Kietojo biokuro apskaitos taisyklėms, Tiekimo sąlygomis, tais atvejais, kai biokuras pristatomas Lietuvos Respublikos teritorijoje; 
2)	Tiekimo sąlygomis, parengtomis vadovaujantis Europos standartizacijos komiteto parengtais Europos standartais: EN ISO 18135, EN ISO 14780, kai biokuras pristatomas ne Lietuvos Respublikos teritorijoje. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Pradėti vykdyti gali būti tik įsigalioję biokuro pirkimo–pardavimo sandoriai. Jeigu iki sudaryto sandorio pristatymo laikotarpio pradžios dalyviai negavo Reglamento 13.2.2 papunktyje nustatyto Operatoriaus patvirtinimo apie sandorio įsigaliojimą, dalyviai privalo prieš pradėdami vykdyti sudarytą sandorį kreiptis į Operatorių per EPS ir (ar) ryšio priemonėmis ir įsitikinti, kad sudarytas sandoris yra įsigaliojęs. 

.	Vykdydami Biokuro pirkimo–pardavimo sandorius pirkėjai ir pardavėjai privalo užtikrinti darbuotojų saugą ir sveikatą vadovaudamiesi darbuotojų saugos ir sveikatos norminių teisės aktų reikalavimais.

.	Tiekimo sąlygos

.	Tiekimo sąlygas tvirtina, keičia ir savo tinklalapyje skelbia Operatorius. 

.	Tiekimo sąlygose nustatoma: 

)	pristatyto biokuro kiekio leidžiamos paklaidos; 

)	tiekimo grafiko sudarymo ir keitimo tvarka;

)	biokuro tiekimo ir priėmimo tvarka;

)	tiekimo stabdymo atvejai ir tvarka;

)	biokuro kokybinių rodiklių nustatymo tvarka; 

)	biokuro energetinės vertės nustatymo tvarka; 

)	kiti Operatoriaus nuožiūra sandorių vykdymui svarbūs duomenys. 

. ATSISKAITYMO TVARKA

.	Sąskaitų išrašymas

. Atsiskaitymai tarp dalyvių vykdomi pagal Operatoriaus ar dalyvių išrašytas sąskaitas, atliekant bankinius pavedimus. 
Papunkčio pakeitimai:
Nr. O3E-1562,
2022-11-14,
paskelbta TAR 2022-11-14, i. k. 2022-22886            

.	Sąskaitas pagal biržoje sudarytus sandorius išrašo Operatorius. Šiuo tikslu pardavėjas išskiria ir suteikia Operatoriui atskirą sąskaitų seriją, kuri būtų naudojama tik Operatoriaus išrašomoms sąskaitoms numeruoti. 

.	Atsiskaitymo suma už per pristatymo savaitę pristatytą biokuro produktų kiekį nustatoma kaip kiekvienos pristatymo dienos išlaidų biokurui suma. Transportavimo išlaidos yra įskaičiuotos į bendrą atsiskaitymo sumą ir sąskaitoje atskirai nėra išskiriamos. 

.	Biokuro pirkimo–pardavimo sandoryje nurodomos biokuro kainos eurais be PVM. PVM, jei toks taikomas, yra mokėtinas tokiu dydžiu, koks yra nustatytas mokėjimo dokumento išrašymo dieną. 

.	Jeigu pristatymo savaitė susidaro iš dviejų skirtingų mėnesių kalendorinių dienų, bet kurio iš dalyvių prašymu turi būti išrašomos dvi sąskaitos: 1) pirma sąskaita išrašoma už per praėjusio mėnesio kalendorines dienas pristatytą biokuro produktų kiekį. Ši sąskaita išrašoma paskutinės praėjusio mėnesio dienos data; 2) antra sąskaita išrašoma už atitinkamai per einamojo mėnesio kalendorines dienas pristatytą biokuro produktų kiekį.

.	Operatorius pardavėjo vardu išrašinėja sąskaitas tik už pristatytą biokurą. Baudų taikymo atvejais, reikalavimus taikyti baudas bei baudų sąskaitas įformins patys dalyviai. Šiuo atveju dalyviai tokių sąskaitų numeravimui negalės naudoti Operatoriui suteiktos sąskaitų serijos. 

.	Sąskaitų už pristatytą biokurą apmokėjimo terminas

Pirkėjas pateiktą sąskaitą apmoka ne vėliau kaip per 30 (trisdešimt) kalendorinių dienų po pristatymo savaitės, už kurią buvo išrašyta sąskaita, pabaigos. Mokėjimo pavedime turi būti nurodomi apmokamos sąskaitos rekvizitai. Pardavėjas nedelsdamas informuoja Operatorių, jeigu pirkėjas per nustatytą terminą neapmoka sąskaitos. 

.	Baudų apmokėjimo terminas

Reglamente nustatytais atvejais ir tvarka apskaičiuoti nuostoliai ir baudos turi būti sumokami ne vėliau kaip per 5 (penkias) darbo dienas gavus atskirą nukentėjusio dalyvio reikalavimą apmokėti baudą. 

. Galimybė įskaityti priešpriešinius vienarūšius reikalavimus
Dalyvių mokėjimo įsipareigojimai vienas kitam gali būti įvykdomi įskaitant priešpriešinius vienarūšius reikalavimus su sąlyga, kad tokiu įskaitymu nebūtų pažeidžiamos imperatyvios biokuro pirkimo–pardavimo sandoriams taikomos teisės aktų nuostatos, taikant nustatytas išimtis dalyvio reikalavimo perleidimo atveju (pvz., dėl dalyvio sudarytos faktoringo sutarties). 
Papunkčio pakeitimai:
Nr. O3E-1562,
2022-11-14,
paskelbta TAR 2022-11-14, i. k. 2022-22886            
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Prekybos mokesčių perskaičiavimas pagal faktiškai įvykdytą sandorių kiekį

.	Dalyvio prašymu dalyvio Operatoriui sumokėti prekybos mokesčiai gali būti perskaičiuoti pagal dalyvio faktiškai įvykdytą sandorių kiekį laikantis visų žemiau nurodytų sąlygų: 

)	prekybos mokesčiai perskaičiuojami visiems dalyvio per paskutines 52 kalendorines savaites vykdytiems sandoriams. Laikoma, kad sandoris buvo vykdytas per paskutines 52 kalendorines savaites, jeigu minėtu laikotarpiu pasibaigė sandorio pristatymo laikotarpis, nepaisant kada buvo pristatymo laikotarpio pradžia; 

)	jeigu minėtas 52 kalendorinių savaičių laikotarpis apima dalį laikotarpio, už kurį dalyviui jau yra perskaičiuoti prekybos mokesčiai – perskaičiavimo laikotarpis yra atitinkamai sutrumpinamas; 

)	visos pagal 1) papunktyje nurodytus sandorius pristatyto biokuro kokybės ataskaitos privalo būti suderintos ir pateiktos Operatoriui naudojantis EPS priemonėmis. Jeigu ši sąlyga nėra įvykdyta – prekybos mokesčiai tokiam dalyviui už nurodytą laikotarpį nėra perskaičiuojami; 

)	prekybos mokesčiai perskaičiuojami tiek į mažesnę, tiek ir į didesnę pusę, t. y. jeigu pagal turimus sandorių įvykdymo duomenis paaiškėtų, kad faktiškai per perskaičiavimo laikotarpį dalyvis pristatė (pirkėjo atveju – dalyviui buvo pristatyta) daugiau biokuro nei buvo nustatyta sandoriuose – dalyvis privalėtų sumokėti prekybos mokesčius pagal faktiškai įvykdytą biokuro kiekį. 

. SANDORIŲ VYKDYMO PAŽEIDIMAI IR ATSAKOMYBĖ

.	Baudų dydis

. Reglamente ir Tiekimo sąlygose nustatytais atvejais dalyvių mokamos baudos apskaičiuojamos pagal formulę: 
Baudą taikant pardavėjui: 	B = (1,2 * BK – SK) * NBK; 
Baudą taikant pirkėjui: 	B = (SK – 0,8 * BK) * NBK; 
tačiau bet kuriuo atveju bauda negali būti mažesnė kaip 10 % (dešimt procentų) nuo neįvykdyto biokuro kiekio sandorio vertės, t. y. 0,1 * NBK * SK, 
kur:
B – baudos dydis; 
BK – biržos kaina – Operatoriaus skelbiama to konkretaus produkto savaitės trukmės sandorių vidutinė svertinė kaina (be PVM), susiformavusi vėliausiame prieš pristatymo savaitę, kurios metu įvyko pažeidimas, vykusiame prekybos aukcione. Jeigu nurodytame prekybos aukcione nebuvo sudaryta sandorių dėl to konkretaus produkto – naudojama vėliausiai susiformavusi, tačiau bet kuriuo atveju ne anksčiau kaip prieš 30 kalendorinių dienų, to produkto vidutinė svertinė savaitės trukmės sandorių kaina. Jeigu 30 kalendorinių dienų iki pažeidimo padarymo momento dėl to konkretaus produkto nebuvo sudaryta savaitės trukmės sandorių – naudojama tos biokuro rūšies (medienos skiedros; medienos granulės) visų produktų atitinkamos kainos; 
SK – biokuro pirkimo–pardavimo sandorio kaina, be PVM; 
NBK – neįvykdyto biokuro kiekis – biokuro kiekis, už kurį pagal Reglamento nuostatas taikoma bauda. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Jeigu nukentėjusio dalyvio dėl padarytų pažeidimų faktiškai patiriamų tiesioginių nuostolių dydis viršija 16.1.1 papunktyje nustatytą baudą, nukentėjęs dalyvis turi teisę reikalauti pažeidusio dalyvio atlyginti tokius nuostolius. 

. Pristatyto biokuro kiekio nukrypimai:
. Pardavėjui per pristatymo savaitę pristačius mažesnį biokuro produktų kiekį nei sutarta pagal sudarytą sandorį ir taikomą tiekimo grafiką, viršijant leistinas paklaidų ribas, pardavėjas sumoka pirkėjui 16.1 papunktyje nustatyto dydžio baudą. Bauda apskaičiuojama už visą per pristatymo savaitę pagal tiekimo grafiką nepristatytą biokuro kiekį (t. y. nepristatytas biokuro kiekis nėra sumažinamas leidžiama biokuro kiekio paklaida).
. Pretenzijas ir (ar) reikalavimą sumokėti baudą dėl 16.2.1 papunktyje nustatytų pažeidimų pirkėjas turi pareikšti ne vėliau kaip per 10 darbo dienų nuo per konkrečią pristatymo savaitę pristatyto biokuro kiekio ir kokybės rodiklių ataskaitos suderinimo tarp šalių. Praleidus šį terminą pirkėjas praranda teisę reikšti pretenzijas pardavėjui dėl pristatyto biokuro kiekio. 
Papunkčio pakeitimai:
Nr. O3-14,
2026-01-09,
paskelbta TAR 2026-01-09, i. k. 2026-00284            

.	Nepagrįstas atsisakymas priimti biokuro produktus

.	Pirkėjui nepagrįstai atsisakant priimti biokuro produktus, pirkėjas sumoka pardavėjui 16.1 papunktyje nustatyto dydžio baudą už visą nepagrįstai atsisakytą priimti biokuro kiekį. Laikoma, kad pirkėjas nepagrįstai atsisakė priimti biokuro produktus ir tais atvejais, kai pirkėjas raštu (įskaitant el. paštą) informuoja pardavėją, kad atsisako priimti biokurą nesant tam Reglamente nustatytų pagrindų. 

.	Pardavėjas privalo pareikšti reikalavimą sumokėti baudą per 10 darbo dienų nuo momento, kuomet paaiškėjo, jog pirkėjas nepagrįstai atsisakė priimti biokuro produktus. Praleidus šį terminą pardavėjas praranda teisę reikšti pretenzijas pirkėjui dėl nepriimto biokuro kiekio.  

.	Biokuro kokybės trūkumai

. Jeigu nustačius pristatyto biokuro kokybinius rodiklius paaiškėja, kad pristatytas biokuras neatitinka jam taikomų kokybės reikalavimų, pirkėjas turi teisę taikyti pardavėjui tokias biokuro kainos nuolaidas: 
)	jeigu per konkrečią pristatymo dieną pristatyto biokuro nustatytas vidutinis svertinis drėgnio rodiklis yra mažesnis nei biokuro produkto specifikacijoje nurodyta mažiausia galima reikšmė – tą pristatymo dieną faktiškai pristatyto biokuro kaina mažinama 1 % už kiekvieną trūkstamą drėgnio procentinį punktą;
)	jeigu per konkrečią pristatymo dieną pristatyto biokuro nustatytas vidutinis svertinis drėgnio rodiklis yra didesnis nei biokuro produkto specifikacijoje nurodyta didžiausia galima reikšmė – tą pristatymo dieną faktiškai pristatyto biokuro kaina mažinama 2 % už kiekvieną viršytą drėgnio procentinį punktą;
)	jeigu per konkrečią pristatymo dieną pristatyto biokuro nustatytas vidutinis svertinis peleningumo rodiklis yra didesnis nei biokuro produkto specifikacijoje nurodyta galima didžiausia reikšmė – tą pristatymo dieną faktiškai pristatyto biokuro kaina mažinama 2 % už kiekvieną viršytą peleningumo procentinį punktą, viršijantį produkto specifikacijoje nurodytą didžiausią galimą reikšmę, tačiau neviršijantį mažareikšmės paklaidos ribų, ir papildomai mažinama 10 % už kiekvieną mažareikšmės paklaidos ribas viršijantį peleningumo procentinį punktą. Atsižvelgiant į galimą didžiausią biokuro produkto specifikacijoje nurodytą peleningumo reikšmę, nustatomos šios mažareikšmės paklaidos:

Produkto specifikacijoje nurodyta galima didžiausia peleningumo reikšmė, %.	Mažareikšmė paklaida (procentiniais punktais, imtinai)
≤ 1 %	iki 0 %
> 1 % ir ≤ 2 %	iki 1 %
> 2 % ir  ≤ 4 %	iki 2 %
> 4 %	iki 4 %

Pvz., jeigu pristatyto SM2 biokuro nustatytas peleningumo rodiklis – 5 proc., o pagal taikomus reikalavimus peleningumo rodiklis negalėjo būti didesnis nei 3 proc., mažareikšmė paklaida – iki 2 proc. (imtinai), biokuro kaina bus mažinama 4 proc.: 5 > 3, bet 5 ≤ (3+2); 
(5-3)*2=4.
Jeigu tuo pačiu atveju pristatyto biokuro peleningumo rodiklis būtų lygus 7 proc., pristatyto biokuro kaina turėtų būti mažinama 24 proc.: 7>3 ir 7>(3+2); todėl nuolaida apskaičiuojama
2*2 + (7-(3+2))*10=24.
)	Į per konkrečią pristatymo dieną pristatyto biokuro vidutinių svertinių kokybinių rodiklių skaičiavimus nėra įtraukiami kroviniai (siuntos), dėl kurių priėmimo tarp pirkėjo ir pardavėjo vyksta ginčas (pirkėjui atsisakius priimti krovinį, pardavėjas pareikalavo nustatyti pristatyto biokuro kokybinius rodiklius). Tokių krovinių (siuntų) kokybiniai rodikliai, nustatomi pagal Reglamento 14.1.4 papunktį, ir galimos taikyti nuolaidos vertinami atskirai.
)	Jeigu pagal šį punktą apskaičiuotų nuolaidų suma viršija 50 proc., taikoma 50 proc. nuolaida. 
Papunkčio pakeitimai:
Nr. O3E-446,
2025-04-04,
paskelbta TAR 2025-04-04, i. k. 2025-05921            

.	Reglamento 16.4.1 nustatytais atvejais nurodytos biokuro kainos nuolaidos privalo būti pritaikytos išrašant sąskaitą pirkėjui už per pristatymo savaitę pristatytą biokuro kiekį. 

.	Jeigu pristatytame biokure randama metalo, akmenų, sniego ar ledo gabalų ir kitų pašalinių daiktų, kurie gali neigiamai veikti pirkėjo biokuro saugojimo, transportavimo ir vartojimo (deginimo) įrenginius, pardavėjas privalo per pirkėjo nustatytą terminą šias priemaišas pasikrauti ir išsivežti savo sąskaita. Jei dėl priemaišų pobūdžio neįmanoma jų atskirti nuo biokuro (pvz., smėlis), pardavėjas privalo išsivežti visą biokurą. Tais atvejais, kai pirkėjas priima biokurą iš kelių tiekėjų, pareiga įrodyti, kad pardavėjo pristatytas biokure buvo rastos priemaišos, tenka pirkėjui. 

.	Pardavėjui pristačius biokurą, kurio degimo metu susidariusiuose sausuose pelenuose 137Cs savitasis aktyvumas viršija Prekybos sąlygose nustatytus leidžiamus dydžius ir pirkėjo eksploatuojamuose įrenginiuose atitinkamu laikotarpiu susidarius pelenams, kuriuose 137Cs savitasis aktyvumas taip pat viršija leidžiamus dydžius, pardavėjas pirkėjo pasirinkimu privalo:

)	atlyginti pirkėjui visas jo patirtas papildomas išlaidas dėl tokių pelenų sutvarkymo, vadovaujantis tokių pelenų tvarkymui taikomais teisės aktų reikalavimais, arba

)	pardavėjo lėšomis organizuoti tokių pelenų sutvarkymą, vadovaujantis tokių pelenų tvarkymui taikomais teisės aktų reikalavimais.

.	Reglamento 16.4.4 papunktyje nurodytu atveju ar pardavėjui pristačius nekokybišką biokurą, pardavėjas taip pat privalo atlyginti pirkėjui bei tretiesiems asmenims kitus tokio biokuro pristatymu sąlygotus tiesioginius nuostolius.  

.	Tais atvejais, kai pirkėjas priima biokurą iš kelių tiekėjų, pareiga įrodyti, kad konkretaus pardavėjo pristatyto biokuro deginimo metu susidariusiuose sausuose pelenuose esančio 137Cs savitasis aktyvumas viršija leidžiamus dydžius arba dėl pristatyto nekokybiško biokuro atsirado kiti tiesioginiai nuostoliai, tenka pirkėjui.

.	Jeigu pristatytas nekokybiškas biokuras dar nėra sudegintas, pardavėjas turi teisę savo sąskaita pasikrauti ir išsivežti nekokybišką biokurą ir pristatyti kokybišką atlygindamas pirkėjui tokio biokuro pristatymu sąlygotus tiesioginius nuostolius.

.	Vėlavimas atsiskaityti

.	Dalyvis, praleidęs sąskaitos už pristatytą biokurą ir (ar) reikalavimo atlyginti baudą apmokėjimo terminą, nuo sumos, kurią sumokėti praleistas terminas, moka palūkanas, kurių norma yra 8 procentiniais punktais padidinta vėliausiai pagrindinei Europos centrinio banko refinansavimo operacijai taikoma fiksuotoji palūkanų norma, jeigu vėliausia pagrindinė Europos centrinio banko refinansavimo operacija buvo vykdoma fiksuotųjų palūkanų konkurso būdu, arba ribinė palūkanų norma, jeigu vėliausia pagrindinė Europos centrinio banko refinansavimo operacija buvo vykdoma kintamųjų palūkanų konkurso būdu[footnoteRef:2]. 

.	Palūkanos pradedamos skaičiuoti kitą dieną po nustatyto apmokėjimo termino praleidimo ir skaičiuojamos iki pilno mokėtinos sumos apmokėjimo. Skaičiuojant palūkanas laikoma, kad metai turi 365 dienas.

.	Pirkėjui vėluojant atsiskaityti su pardavėju ilgiau nei 3 darbo dienas, pardavėjas turi teisę sustabdyti biokuro tiekimą tol, kol pirkėjas tinkamai su juo atsiskaitys. Apie biokuro tiekimo sustabdymą pardavėjas turi informuoti pirkėją ne vėliau kaip prieš 3 (tris) darbo dienas. Toks biokuro tiekimo sustabdymas nelaikomas pardavėjo įsipareigojimų pažeidimu. Už biokuro tiekimo sustabdymo metu nepristatytą biokuro produktų kiekį pirkėjas sumoka pardavėjui 16.1 papunktyje nustatyto dydžio baudą. Reikalavimas sumokėti baudą turi būti pareikštas ne vėliau kaip per 10 darbo dienų nuo biokuro tiekimo atnaujinimo momento arba biokuro pirkimo–pardavimo sutarties nutraukimo momento. Praleidus šį terminą pardavėjas praranda teisę reikšti reikalavimą dėl baudos atlyginimo.

.	Baudų sumokėjimo pasekmės 

Baudų sumokėjimas neatleidžia sandorį pažeidusio dalyvio nuo tolimesnio tinkamo savo įsipareigojimų pagal sudarytą sandorį vykdymo. 

. PRIEVOLIŲ ĮVYKDYMO UŽTIKRINIMO PRIEMONĖS

.	Pavedimų užtikrinimo priemonė

. Dalyviai, norėdami pateikti pavedimus, ne vėliau kaip 1 (vieną) darbo dieną iki pavedimo pateikimo dienos, privalo pateikti Operatoriui prievolių įvykdymo užtikrinimo priemonę, kurios vertė turi būti ne mažesnė nei:
) Dalyviams, teikiantiems pavedimus dėl einamosios savaitės pristatymo laikotarpio produktų pirkimo ir (ar) pardavimo – Reglamento 17.2.1 papunktyje nustatyto dydžio savaitės trukmės sandoriams taikoma užtikrinimo priemonės dydį atitinkanti suma;
) kitais atvejais – 2,5 % (du ir penkias dešimtąsias procento) numatomų teikti pavedimų bendros vertės. 
Papunkčio pakeitimai:
Nr. O3E-1562,
2022-11-14,
paskelbta TAR 2022-11-14, i. k. 2022-22886            

.	Pavedimo pirkti bendra vertė apskaičiuojama kaip pavedimo kiekio ir kainos sandauga. Pavedimo parduoti bendra vertė apskaičiuojama kaip pavedimo kiekio ir kainos sandauga pridėjus maksimalius biokuro produkto transportavimo kaštus. Maksimalūs transportavimo kaštai apskaičiuojami pagal dalyvio EPS sistemoje nurodytą maksimalų pristatymo atstumą. Dalyviui nepateikus nustatyto dydžio užtikrinimo priemonės, dalyvio prekybos pavedimai nepriimami ir EPS neregistruojami. 

.	Papildoma užtikrinimo priemonė

. Dalyviai ne vėliau kaip iki aukciono savaitės paskutinės darbo dienos pabaigos turi pateikti Operatoriui papildomas užtikrinimo priemones, kad bendra konkrečiam sandoriui pateiktų užtikrinimo priemonių vertė, skaičiuojant nuo sandorio vertės, būtų ne mažesnė nei:
	Pirkėjai	Sandorio trukmė
	Savaitinis	Mėnesinis	Ketvirtinis	Pusmetinis ir ilgesnis 	Rezervo produktų
Patikimumo kategorija	A	2,5 %	2,5 %	2,5 %	2,5 %	2,5 %
	B	5 %	5 %	5 %	2,5 %	2,5 %
	C	10 %	10 %			
	D	100 %	100 %			


	Pardavėjai	Sandorio trukmė
	Savaitinis	Mėnesinis	Ketvirtinis	Pusmetinis ir ilgesnis	Rezervo produktų
Patikimumo kategorija	A	3 %	3 %	3 %	3 %	3 %
	B	4 %	4 %	4 %	4 %	
	C	5 %	5 %	5 %		
	D	10 %	10 %			


Papunkčio pakeitimai:
Nr. O3E-1562,
2022-11-14,
paskelbta TAR 2022-11-14, i. k. 2022-22886            
Nr. O3-14,
2026-01-09,
paskelbta TAR 2026-01-09, i. k. 2026-00284            

.	Papildoma užtikrinimo priemonė laikoma tinkamai pateikta, jeigu per nustatytą terminą Operatorius gauna šioje Reglamento dalyje nustatytą banko garantiją arba depozitas įskaitomas į Operatoriaus banko sąskaitą.

.	Operatorius prekybai taikomų teisės aktų (Prekybos sąlygų ir kt.) nuostatomis gali nustatyti ir kitą užtikrinimo priemonių ir (ar) papildomų užtikrinimo priemonių pateikimo tvarką, nei nustatyta 17.1.1 ir 17.2.1 papunkčiuose, tačiau dalyvio bendra būtent tam sandoriui pateiktų užtikrinimo priemonių vertė turi būti ne mažesnė nei nustatyta 17.2.1 papunktyje.

.	Jeigu užtikrinimo priemonės pateikimo metu dalyvis turi neįvykdytų įsipareigojimų Operatoriui, kurių terminas yra suėjęs, pateikta užtikrinimo priemonė pirmiausia yra panaudojama tokiems įsipareigojimams įvykdyti. 

.	Užtikrinimo priemonių forma ir galiojimo terminas

Konkreti užtikrinimo priemonės forma turi atitikti bendrojoje Reglamento dalyje nustatytus reikalavimus ir galioti nuo užtikrinimo priemonės Operatoriui pateikimo dienos (arba ankstesnės datos) iki pavedime ar sudarytame sandoryje nurodyto konkretaus biokuro produkto pristatymo laikotarpio pabaigos, prie kurio pridedami dar 75 (septyniasdešimt penkios) kalendorinės dienos, einančios po anksčiau minėto laikotarpio pabaigos. 

.	Užtikrinimo priemonių likutis ir prekybos limitas

.	Dalyviui pateikus šioje Reglamento dalyje nustatytus reikalavimus atitinkančią užtikrinimo priemonę, Operatorius ne vėliau kaip per 1 (vieną) darbo dieną atitinkamai pakoreguoja dalyvio nepanaudotų užtikrinimo priemonių sumą (užtikrinimo priemonių likutis) EPS. Pagal esamą užtikrinimo priemonių likutį apskaičiuojamas ir dalyvio paskyroje nurodomas dalyvio prekybos limitas – galimybė EPS teikti pavedimus pirkti ir (ar) parduoti biokuro produktus neviršijant nurodyto limito. 

.	Dalyviui pateikus pavedimą EPS, sudarius biokuro pirkimo–pardavimo sandorį ir kitais šiame Reglamente nustatytais atvejais jo pateiktų užtikrinimo priemonių likutis atitinkamai sumažinamas. 

 Pardavėjui tinkamai vykdant biokuro pirkimo–pardavimo sandorį jo tam konkrečiam sandoriui pateiktų užtikrinimo priemonių dalis, viršijanti 10 % (dešimt procentų) skaičiuojant nuo likusios neįvykdytos sandorio dalies,  yra atlaisvinama ir ja padidinamas dalyvio užtikrinimo priemonių likutis. Sandorio dalis laikoma tinkamai įvykdyta abiem sandorio šalims EPS priemonėmis patvirtinus per konkrečią pristatymo savaitę pristatyto biokuro kiekio ir kokybės rodiklių ataskaitą. 
Papunkčio pakeitimai:
Nr. O3E-1562,
2022-11-14,
paskelbta TAR 2022-11-14, i. k. 2022-22886            

.	Kai dėl pardavėjo kaltės sandoris vykdomas netinkamai, pirkėjui pateikus Operatoriui tai pagrindžiančius dokumentus tokio pardavėjo atžvilgiu 17.4.3 papunktis gali būti netaikomas, o užtikrinimo priemonės tokiam dalyviui yra atlaisvinamos tik pasibaigus biokuro pirkimo–pardavimo sandoriui ir dalyviui tinkamai įvykdžius visus savo įsipareigojimus pagal tą konkretų biokuro pirkimo–pardavimo sandorį. 

.	Dalyvis EPS privalo stebėti savo užtikrinimo priemonių likutį bei prekybos limitą ir, teikdamas pavedimą, turi įsitikinti, kad užtikrinimo priemonių likutis yra pakankamas teikiamam pavedimui realizuoti. 

. Pavedimų teikimas gali būti automatiškai stabdomas, jeigu užtikrinimo priemonių likutis yra nepakankamas. Tokiu atveju dalyvis gali teikti pavedimus tik pateikęs papildomą užtikrinimo priemonę. Atlikus šiuos veiksmus, Operatorius padidina dalyvio užtikrinimo priemonių likutį, kaip tai nustatyta šiame papunktyje. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Papildomos užtikrinimo priemonės nepateikimo pasekmės

.	Jeigu dalyvis neįvykdo Reglamento 17.2 papunktyje nustatyto įsipareigojimo per nustatytą terminą pateikti papildomą užtikrinimo priemonę, kita sandorio šalimi esantis dalyvis įgyja teisę nedelsiant vienašališkai ne teismo tvarka nutraukti tokį sandorį ir reikalauti savo įsipareigojimus pažeidusio dalyvio sumokėti 17.5.4 papunktyje nustatyto dydžio sandorio neįsigaliojimo baudą. Nukentėjusio dalyvio reikalavimo atlyginti baudą pareiškimas įsipareigojimo neįvykdžiusiam dalyviui laikomas tinkamu valios nutraukti sandorį išreiškimu.  

.	Jeigu dalyvis vėluoja įvykdyti Reglamento 17.2 papunktyje nustatytą įsipareigojimą per nustatytą terminą pateikti papildomą užtikrinimo priemonę ilgiau nei 5 darbo dienas, toks sandoris pasibaigus minėtam 5 darbo dienų terminui automatiškai nutrūksta. 

.	Savo įsipareigojimą pažeidęs dalyvis sandorio nutraukimo ar automatinio nutrūkimo atveju privalo sumokėti nukentėjusiam dalyviui sandorio neįsigaliojimo baudą. 

.	Sandorio neįsigaliojimo bauda lygi Reglamento 17.1 papunktyje nustatyto dydžio dalyvio, neįvykdžiusio nustatyto įsipareigojimo, pateiktai pavedimų užtikrinimo priemonei pagal konkretų neįsigaliojusį sandorį, tačiau bet kuriuo atveju ne daugiau kaip 5 % (penki procentai) nuo sudaryto sandorio vertės. 

.	Įsipareigojimus pažeidęs nukentėjusio dalyvio reikalavime sumokėti baudą nurodytą baudos sumą privalo apmokėti Reglamento 15.3 papunktyje nustatytais terminais.

.	Užtikrinimo priemonių panaudojimo atvejai 

.	Užtikrinimo priemonės gali būti panaudotos šiais atvejais: 

)	neapmokėtai sandorio neįsigaliojimo baudai apmokėti, dalyviui neįvykdžius Reglamento 17.2 papunktyje nustatytos prievolės pateikti papildomą užtikrinimo priemonę; 

)	dalyvio neįvykdytiems piniginiams įsipareigojimams pagal neapmokėtas sąskaitas už faktiškai pristatytą biokurą įvykdyti; 

)	neapmokėtų Reglamento 16.1.1 papunktyje nustatyto dydžio baudų apmokėjimui; 

)	už mokėjimų vėlavimą mokėtinų palūkanų, nustatytų 16.5 papunktyje, apmokėjimui; 

)	dalyvio neįvykdytiems mokėjimo įsipareigojimams Operatoriui, įskaitant pareigą mokėti dalyvio įmokas, įvykdyti. 

. Užtikrinimo priemonės negali būti naudojamos Reglamento 16.1.2 ir kituose papunkčiuose nurodytiems dalyvių nuostoliams, viršijantiems 16.1.1 papunktyje nustato dydžio baudą, atlyginti. Tokius nuostolius dalyviai turi teisę išsiieškoti iš kitų dalyvių bendra biokuro pirkimo–pardavimo sandoriams taikomos teisės aktuose nustatyta tvarka. 
Papunkčio pakeitimai:
Nr. O3E-1371,
2024-10-31,
paskelbta TAR 2024-10-31, i. k. 2024-18925            

.	Prašymo panaudoti užtikrinimo priemones pateikimo terminas

.	Nukentėjęs dalyvis gali kreiptis į Operatorių dėl įsipareigojimų nevykdančio dalyvio pateiktų užtikrinimo priemonių panaudojimo jo prievolėms įvykdyti ne vėliau kaip per 60 (šešiasdešimt) kalendorinių dienų po sandoryje nustatyto pristatymo laikotarpio pabaigos arba sandorio nutraukimo. Dalyvis gali kreiptis į Operatorių dėl užtikrinimo priemonių panaudojimo tik dėl tų sandorių, pagal kuriuos pristatymo laikotarpis jau yra pasibaigęs arba sandoris yra nutrauktas dėl kitos šalies padarytų pažeidimų.

.	Prašymas laikomas pateiktu, kai Operatorius gauna prašymą EPS, kvalifikuotu elektroniniu parašu pasirašytą elektroninį dokumento variantą ar prašymo su priedais originalą.

.	Tais atvejais, kai Reglamente nustatytais atvejais buvo pratęstas sandorio pristatymo laikotarpis, dėl kilusių ginčų nusikėlė atsiskaitymo pagal sandorį terminai ar tarp šalių vyksta ginčas dėl sandorio vykdymo, prašymo panaudoti užtikrinimo priemones pateikimo terminas gali būti pratęstas dalyviui iki 17.7.1 papunktyje nustatyto termino pabaigos pateikus Operatoriui prašymą. Operatorius turi teisę atsisakyti tenkinti tokį prašymą, jeigu kaip užtikrinimo priemonė buvo pateikta banko garantija, kurios galiojimo terminas yra trumpesnis nei reikalaujama pratęsti prašymų pateikimo terminą ir garantijos galiojimo terminas nėra pratęsiamas. 

.	Prašymo panaudoti užtikrinimo priemones forma

.	Dalyvis, siekdamas inicijuoti užtikrinimo priemonių panaudojimą, pateikia Operatoriui tinkamai užpildytą prašymą. Prašyme turi būti nurodyta 17.8.2 papunktyje nurodyta informacija bei prie prašymo pridedami Reglamento 17.8.3 papunktyje nurodyti dokumentai. 

.	Dalyvis pateikiamame prašyme Operatoriui turi nurodyti šią informaciją: 

)	sandorio, dėl kurio pažeidimo prašoma panaudoti pateiktas užtikrinimo priemones, duomenys: biokuro pirkimo–pardavimo sutarties sudarymo data, numeris, šalys, informacija apie tai, kada pasibaigė biokuro pirkimo–pardavimo sandorio pristatymo laikotarpis arba dalyvis sandorį vienašališkai nutraukė ;

)	koks sandorio pažeidimas buvo padarytas: pavyzdžiui, pirkėjas neatsiskaito už faktiškai pristatytą biokuro produktų kiekį; pirkėjas neapmoka baudos už nepagrįstai atsisakytą priimti biokurą ir pan.;

)	sąskaitų už faktiškai pristatytą biokuro produktų kiekį ar sąskaitų baudoms sumokėti duomenys: išrašymo data; pateikimo kita sandorio šalimi esančiam dalyviui data; suma; neapmokėta suma;

)	prašoma sumokėti lėšų suma ir jos apskaičiavimas.

.	Kartu su prašymu Operatoriui turi būti pateikiami šie dokumentai: 

)	neapmokėtų sąskaitų, kurias prašoma apmokėti, kopijos, jeigu teikiamas prašymas dėl baudų apmokėjimo; 

)	Įgaliojimas – jeigu prašymą pasirašo ne vadovas. Įgaliojimo kopijos pateikti nereikalaujama tuo atveju, kai prašymas pateikiamas EPS.

.	Prašyme dalyvis privalo patvirtinti, kad pridedamų dokumentų kopijos atitinka jų originalus. 
. Biržos dalyvio turimo piniginio reikalavimo, kylančio iš biržoje sudaryto biokuro pirkimo-pardavimo sandorio, perleidimo atveju (pvz., dėl dalyvio sudarytos faktoringo sutarties) kartu su pagrindiniu piniginiu reikalavimu perleidus ir teisę į užtikrinimo priemonių panaudojimą Reglamento nustatyta tvarka, reikalavimo įgijėjui mutatis mutandis taikoma Reglamente nustatyta užtikrinimo priemonių panaudojimo tvarka, kompensaciją reikalavimo įgijėjui išmokant į nurodytą reikalavimo įgijėjo banko sąskaitą. 
Papildyta papunkčiu:
Nr. O3E-1562,
2022-11-14,
paskelbta TAR 2022-11-14, i. k. 2022-22886        

.	Prašymo nagrinėjimas

.	Operatorius, gavęs dalyvio prašymą panaudoti įsipareigojimų pagal sudarytą sandorį nevykdančio dalyvio užtikrinimo priemones, per 2 darbo dienas patikrina, ar prašymas atitinka formalius reikalavimus, t. y. ar: 

)	prašymas pateiktas nepraleidus Reglamento 17.7 papunktyje nustatyto termino; 

)	prašyme nurodyta visa 17.8.2 papunktyje nurodyta informacija; 

)	prašyme, reikalavime ir (ar) išrašytose sąskaitose, pagal kuriuos prašoma apmokėti, naudojami teisingi sandorio kainos, biržos kainos, pristatyto biokuro kiekio, pagal šalims taikytą grafiką turėto pristatyti biokuro kiekio dydžiai, baudos apskaičiavimo formulė; 

)	kartu su prašymu pateikti visi 17.8.3 papunktyje nurodyti dokumentai. 

.	Jeigu prašymas neatitinka nors vieno 17.9.1 papunktyje nustatyto formalaus reikalavimo, prašymas nėra toliau nagrinėjamas ir yra grąžinamas jį pateikusiam dalyviui. 

.	Operatorius netikrina jokių prašyme nurodytų faktinių aplinkybių egzistavimo ir (ar) pagrįstumo, dėl kurių dalyviai reiškia vienas kitam reikalavimus dėl baudos atlyginimo ir (ar) išrašo vienas kitam baudos sąskaitas. 

.	Nustatytus formos reikalavimus atitinkantis prašymas kartu su pridedamais dokumentais ryšio priemonėmis pateikiamas dalyviui, dėl kurio užtikrinimo priemonių panaudojimo pateiktas prašymas. 

.	Dalyvis, dėl kurio užtikrinimo priemonių panaudojimo yra pateiktas prašymas, ne vėliau kaip per 5 darbo dienas turi teisę pateikti dokumentus, patvirtinančius bent vienos iš Reglamento 17.9.6 papunktyje nurodytų aplinkybių, dėl kurių negali būti vykdomas prašymas, egzistavimą. 

.	Operatorius nevykdo gauto prašymo, jeigu yra bent viena iš šių aplinkybių: 

)	prašymas pateiktas pasibaigus prašymo pateikimo terminui; 

)	prašymas pateiktas pasibaigus įsipareigojimus pažeidusio dalyvio pateiktų užtikrinimo priemonių galiojimo terminui; 

)	prašymas ir (ar) prie jo pridėti dokumentai neatitinka nustatytų reikalavimų;

)	reikalavimas yra ginčijamas teisme. Šiai aplinkybei pagrįsti dalyvis privalo pateikti tai pagrindžiančius procesinius dokumentus. Pvz., ieškinys su teismo žyma „gauta“ ar teismo nutartis priimti ieškinį ir pan. Šiuo atveju konkretaus ginčo sandorio vykdymo užtikrinimui pateiktų užtikrinimo priemonių rezervacija pratęsiama iki teismo sprendimo tokiame ginče įsigaliojimo momento ir (ar) teismo proceso pabaigos nepriimant teismo sprendimo (toliau – teisminio ginčo pabaiga). Jeigu tokio sandorio vykdymas buvo užtikrintas biržos dalyvio Operatoriui pateikta banko garantija, banko garantiją pateikęs dalyvis privalo likus ne mažiau kaip 2 (dviem) mėnesiams iki banko garantijos galiojimo termino pabaigos pratęsti tokios banko garantijos galiojimo terminą (ginčijamo reikalavimo apimtyje) ne trumpesniam nei 6 (šešių) mėnesių laikotarpiui ir tokį banko garantijos pratęsimą pateikti Operatoriui. Biržos dalyviui nepratęsus Operatoriui pateiktos banko garantijos galiojimo termino nustatyta tvarka, Operatorius įgyja teisę iki teisminio ginčo pabaigos panaudoti tokią banko garantiją ginčijamo reikalavimo apimtyje ir sandorio vykdymą užtikrinti realizavus banko garantiją gautų piniginių lėšų suma. Ginčo sandorio vykdymą biržos dalyvis alternatyviai gali užtikrinti Operatoriui pateikiama nauja išduota banko garantija arba ginčijamo reikalavimo dydžio depozitu;

Kilus teisminiam ginčui dėl konkretaus biokuro pirkimo-pardavimo sandorio, šalys abiejų šalių rašytiniu prašymu gali atsisakyti savo teisių pagal šį konkretų sandorį į priešingos sandorio šalies užtikrinimo priemones. Tokiu atveju tam konkrečiam sandoriui pateiktos užtikrinimo priemonės yra atlaisvinamos abiem šalims;

)	pagal sudarytą sandorį prašymas panaudoti užtikrinimo priemones Operatoriui jau buvo pateiktas ir Operatoriaus patenkintas;

)	prašymas pateiktas už papildomai pristatytą biokurą, kuris viršija Tiekimo sąlygose nustatytą didžiausią leidžiamą paklaidą nuo viso sandorio kiekio;

)	prašoma apmokėti suma yra sumokėta. Šiai aplinkybei pagrįsti dalyvis privalo pateikti banko patvirtinimą ar sąskaitos išrašą, kad prašoma apmokėti suma yra sumokėta. Tokiame dokumente turi būti nurodyta pavedimo įvykdymo data ir laikas, gavėjo, kuriam buvo pervestos lėšos, pavadinimas, kodas, pervestų lėšų suma ir valiuta, atlikto mokėjimo paskirtis – apmokėtos sąskaitos ar sąskaitų numeriai.

.	Paaiškėjus 17.9.6 papunkčio 1–3 papunkčiuose nurodytoms aplinkybėms Operatorius nedelsdamas informuoja prašymą pateikusį dalyvį, o 17.9.6 papunkčio 4–6 papunkčių atveju  ir dalyvį, dėl kurio užtikrinimo priemonių panaudojimo buvo pateiktas prašymas. 

.	Kompensacijos išmokėjimas 

.	Užtikrinimo priemonės panaudojamos ir kompensacija pagal dalyvio prašymą išmokama padidinant šia suma prašymą pateikusio dalyvio užtikrinimo priemonių likutį: 

)	10 (dešimtą) darbo dieną po prašymo su visais reikiamais priedais gavimo momento, jeigu kaip užtikrinimo priemonė Operatoriui buvo pateiktas depozitas; 

)	šio papunkčio 1) papunktyje nurodytą dieną arba 5 (penktą) darbo dieną po lėšų įskaitymo į Operatoriaus banko sąskaitą, realizavus įsipareigojimų nevykdančio dalyvio pateiktą garantiją, momento, nelygu, kuri vėlesnė, jeigu kaip užtikrinimo priemonė Operatoriui buvo pateikta banko garantija. 

.	Operatoriaus išmokama lėšų suma apskaičiuojama vertinant prašymo gavimo momentu esančias užtikrinimo priemones (užtikrinimo priemonių likutį) ir visais atvejais neviršija įsipareigojimų nevykdančio dalyvio pateiktų užtikrinimo priemonių vertės. 

.	Operatorius turi pirmumo teisę patenkinti savo reikalavimus iš dalyvio pateiktų užtikrinimo priemonių. Jeigu dalyvio pateiktų užtikrinimo priemonių nepakanka dalyvio kompensacijai pagal prašymą ir dalyvio pradelstiems įsipareigojimams Operatoriui padengti, iš užtikrinimo priemonių pirmiausia yra dengiami dalyvio įsipareigojimai Operatoriui, o dalyviui pagal prašymą išmokėtina suma yra atitinkamai sumažinama. 

.	Dalyvio prašymui patenkinti gali būti panaudotos įsipareigojimus pažeidusio dalyvio tam konkrečiam sandorio užtikrinimui pateiktos užtikrinimo priemonės bei kitiems sandoriams pateiktos ir nepanaudotos užtikrinimo priemonės, jeigu atitinkami sandoriai yra pasibaigę ir per nustatytą terminą nėra gauta prašymų panaudoti užtikrinimo priemones. Konkrečiam sandoriui pateiktos užtikrinimo priemonės pirmiausiai naudojamos iš to sandorio kylantiems įsipareigojimams įvykdyti, o prašymo pateikimo metu esančios nepanaudotos užtikrinimo priemonės - paskirstomos proporcingai visiems vykdytiniems įsipareigojimams pagal dalyvio biržoje sudarytus sandorius.

.	Užtikrinimo priemonių atlaisvinimas ir grąžinimas

.	Dalyviui įvykdžius savo įsipareigojimus pagal konkretų sandorį kitiems dalyviams ir Operatoriui, nepanaudotos užtikrinimo priemonės ar jų dalis yra atlaisvinamos ir lieka galioti kitiems dalyvio pavedimams ar sudarytiems sandoriams, o dalyvio užtikrinimo priemonių likutis koreguojamas pagal dalyvio turimų užtikrinimo priemonių vertę Reglamento 17.4 papunktyje nustatyta tvarka. 

.	Laikoma, kad dalyvis tinkamai įvykdė savo įsipareigojimus pagal konkretų sandorį kitiems dalyviams ir tam sandoriui rezervuotos užtikrinimo priemonės yra atlaisvinamos, jeigu: 

)	kita sandorio šalimi esantis dalyvis raštu ar EPS priemonėmis patvirtina, kad dalyvis tinkamai įvykdė visus savo įsipareigojimus pagal konkretų sandorį; 

)	per Reglamento 17.7 papunktyje nustatytą terminą Operatorius negavo prašymų panaudoti dalyvio pateiktas užtikrinimo priemones. 

.	Esant dalyvio prašymui, Operatorius, įsitikinęs, kad dalyvio atžvilgiu nėra gauta prašymų panaudoti užtikrinimo priemones (pagal bet kurį dalyvio sandorį) ir dalyvis yra tinkamai įvykdęs savo pinigines prievoles Operatoriui, grąžina dalyviui nepanaudotas užtikrinimo priemones per 3 (tris) darbo dienas nuo prašymo gavimo dienos. 

.	Nutraukus dalyvio sutartį Operatorius grąžina nepanaudotas užtikrinimo priemones dalyviui, jeigu dalyvis yra visiškai įvykdęs savo įsipareigojimus ir yra visiškai atsiskaitęs su Operatoriumi bei neturi jokių kitų piniginių įsipareigojimų. 

.	Operatoriaus atsakomybės ribojimas

.	Operatorius neatsako už dalyvių mokumą, jų finansinę padėtį ir įsipareigojimų pagal sudarytus biokuro pirkimo–pardavimo sandorius vykdymą. Operatorius taip pat neatsako už užtikrinimo priemonių galiojimą ar užtikrinimo priemones išdavusių asmenų veiksmus, mokumą ar jų finansinę padėtį.

.	Operatorius vykdo dalyvio pateiktą prašymą realizuoti užtikrinimo priemones vadovaudamasis išimtinai šiame Reglamente konkrečiai nurodytų dokumentų gavimo ar negavimo faktu Reglamente nustatytais terminais, neatlieka dalyvių prašymų pagrįstumo tyrimo bei netiria jokių kitų aplinkybių ar dokumentų. Operatoriaus vykdomas užtikrinimo priemonės realizavimas nereiškia ginčo išsprendimo tarp dalyvių ir kiekvienas dalyvis, manantis, kad jo interesai pažeisti, turi teisę ginti juos įstatymų nustatyta tvarka. Dalyviai prisiima visą su tuo susijusią riziką ir atsakomybę.

.	Operatorius jokiais atvejais neatsako už jam pateiktų dokumentų formą, turinį, tikslumą, tikrumą, teisinę galią, dokumentuose pateiktus teiginius, pasirašiusių asmenų parašų tikrumą, pateiktų dokumentų kopijų originalų atitikimą. 

.	Operatorius netikrina prašymą pasirašiusių asmenų parašų ir (ar) antspaudų tikrumo bei neatsako už pasekmes, jei sumokėjus pagal prašymą paaiškėja, kad prašymą pasirašę asmenys nebuvo įgalioti to daryti.
__________________

